open-index/open-wikipedia-markdown huggingface dataset:
ความผิดปกติแต่กำเนิดของกระบวนการสร้างและสลาย

**ความผิดปกติแต่กำเนิดของกระบวนการสร้างและสลาย** () เป็นกลุ่มของโรคทางพันธุกรรมกลุ่มหนึ่งซึ่งมีความผิดปกติในกระบวนการสร้างและสลายหรือเมแทบอลิซึม ส่วนใหญ่เกิดจากความบกพร่องของยีนเดี่ยวยีนหนึ่งซึ่งถอดรหัสออกมาเป็นเอนไซม์ซึ่งทำหน้าที่เปลี่ยนสารหนึ่งให้เป็นสารหนึ่ง โรคส่วนใหญ่ทำให้ผู้ป่วยมีปัญหาจากการสะสมของสารตั้งต้น (substrate) ซึ่งเป็นพิษหรือรบกวนกระบวนการปกติของร่างกาย หรือมีปัญหาจากการขาดพร่องของผลิตผล (product) ซึ่งทำให้ไม่สามารถทำหน้าที่ได้ตามปกติ คำอื่นที่ใช้เรียกโรคในกลุ่มนี้เช่น **congenital metabolic disease** (โรคของกระบวนการสร้างและสลายที่เป็นมาแต่กำเนิด) และ **inherited metabolic disease** (โรคของกระบวนการสร้างและสลายที่ถ่ายทอดทางกรรมพันธุ์)

คำว่า *inborn error of metabolism* ถูกเสนอขึ้นครั้งแรกโดยแพทย์ชาวอังกฤษ Archibald Garrod (1857-1936) ใน ค.ศ. 1908 ซึ่งเป็นผู้เดียวกับที่เป็นที่รู้จักในฐานะผู้เสนอทฤษฎีหนึ่งยีนหนึ่งเอนไซม์จากการศึกษาวิจัยของเขาว่าด้วยการถ่ายทอดพันธุกรรมของโรค alkaptonuria และมีผลงานตีพิมพ์หนังสือ *Inborn Errors of Metabolism* ใน ค.ศ. 1923

## อ้างอิง

หมวดหมู่:กุมารเวชศาสตร์
ความผิดปกติแต่กำเนิดของกระบวนการสร้างและสลาย
หมวดหมู่:เวชพันธุศาสตร์
หมวดหมู่:เมแทบอลิซึม
วัดไทยไอซ์แลนด์

**วัดไทยไอซ์แลนด์** เป็นวัดของคณะสงฆ์เถรวาทไทย สังกัดมหานิกาย ที่ตั้งขึ้นเพื่อรองรับชุมชนชาวพุทธในประเทศไอซ์แลนด์ ทั้งชุมชนชาวไทย ศรีลังกา จีน กัมพูชา ลาว หรือชาวต่างชาติอื่น ๆ ที่นับถือพระพุทธศาสนา 

## ที่ตั้ง
วัดไทยไอซ์แลนด์ ตั้งอยู่เลขที่ 21 ถนนวิโฮลาสติงกูร เมืองโคปาโวก ประเทศไอซ์แลนด์ 200 búddisfafélag Íslands víghólastigur 21,200 kópavogur Iceland

## ประวัติ
วัดไทยไอซ์แลนด์ เกิดขึ้นสืบเนื่องจากการที่พระอาจารย์โรเบิร์ต ธมฺมานนฺโท ได้มาทัศนะศึกษาสนทนาธรรมกับเพื่อนสหธรรมิกชาวไอซ์แลนด์ที่เป็นหมอ และได้มาพบว่าที่ประเทศแห่งนี้มีชุมชนคนไทยที่ย้ายภูมิลำเนามาตั้งถิ่นฐานตามสามีชาวต่างชาติยังประเทศไอซ์แลนด์ ชาวไทยชาวพุทธเมื่อได้พบพระ พร้อมทั้งบวชและปฏิบัติตามแนวปฏิบัติหลวงพ่อชา สุภทฺโท แห่งวัดหนองป่าพงในประเทศไทย จึงได้นิมนต์ให้อยู่จำพรรษาในประเทศไอซ์แลนด์เพื่อเป็นขวัญกำลังใจ และเป็นศูนย์กลางในการศึกษาและปฏิบัติตามแนวทางของพระพุทธศาสนา

ใน ค.ศ. 1995 (พ.ศ. 2539) เมื่อพระอาจารย์โรเบิร์ต ธมฺมานนฺโท ได้ตกลงอยู่จำพรรษาในประเทศไอซ์แลนด์ ท่านจึงได้ศึกษากฎหมายและแนวปฏิบัติในประเทศดังกล่าว พร้อมได้ร่วมกันจัดตั้ง “พุทธสมาคมแห่งประเทศไอซ์แลนด์” (búddisfafélag Íslands) เพื่อดำเนินการให้ถูกต้องตามกฎหมายและเป็นองค์กรกลางในการทำกิจกรรมของชาวพุทธในประเทศไอซ์แลนด์ได้ โดยมีสมาชิกจากประเทศต่าง ๆ ที่นับถือพระพุทธศาสนาเข้าร่วม อาทิ  ชาวพุทธศรีลังกา ชาวพุทธไทย ชาวพุทธเวียดนาม ชาวพุทธจีน รวมไปถึงชาวพุทธไอซ์แลนด์ สมาคมแห่งชาวพุทธจึงถือกำเนิดมาแต่นั้น

## ลำดับเจ้าอาวาส/พระธรรมทูต
#**พระอาจารย์โรเบิร์ต ธมฺมานนฺโท** (พระภิกษุชาวอังกฤษ ที่บวชปฏิบัติธรรมตามแนวสายวัดอมรวดี ประเทศอังกฤษ ซึ่งมีพระอาจารย์ชาคโรเป็นเจ้าอาวาสในขณะนั้น โดยท่านเป็นศิษย์สายตรงของหลวงพ่อชา สุภทฺโท  แห่งวัดหนองป่าพง จังหวัดอุบลราชธานี ผู้ริเริ่มก่อตั้งสมาคมพุทธศาสนิกชนแห่งประเทศไอซ์แลนด์  ร่วมกับชุมชนคนไทยและศรีลังกา ในยุคแรก ๆ )[ปัจจุบันย้ายมาปฏิบัติธรรมในประเทศไทย]
#** พระมหาประสิทธิ์ สิรินฺธโร (พระครูวิเทศสิริธรรม) **  (ตั้งแต่ พ.ศ. 2542-ปัจจุบัน)

## อ้างอิง

## แหล่งข้อมูลอื่น
* วัดไทยไอซ์แลนด์
*Religious organisations - Statistics Iceland

ไทยไอซ์แลนด์
ไทยไอซ์แลนด์
หมวดหมู่:ความสัมพันธ์ไทย–ไอซ์แลนด์
หญ้ารังกาแก้ว

**หญ้ารังกาแก้ว** ( ) เป็นพืชล้มลุกวงศ์กก และเป็นพืชฤดูเดียว ขึ้นเป็นกอ สูง 20-60 เซนติเมตร ใบเป็นเส้นตรง สั้นกว่าความสูงของกอ ดอกช่อเป็นแบบซี่ร่ม ยาวถึง 20 เซนติเมตร มีช่อดอกย่อย 3-5 ช่อ ในแนวรัศมี แต่ละช่อดอกย่อยมีดอกย่อย 6-24 ดอก ขยายพันธุ์ด้วยเมล็ด ขึ้นได้ทั้งในที่แห้งและที่ชื้น พบเป็นวัชพืชในท้องนาและที่ดอน
## อ้างอิง
* Noda, K., Teerawatsakul, M., Prakongvongs, C., Chaiwiratnukul, L.1994. *Major weed in Thailand*. Ministry of Agriculture and cooperative
หมวดหมู่:สกุลกก
เหรียญงานพระราชสงครามทวีปยุโรป

**เหรียญงานพระราชสงครามทวีปยุโรป** เป็นเหรียญราชอิสริยาภรณ์อันเป็นบำเหน็จในความกล้าหาญ สร้างขึ้นในรัชสมัยพระบาทสมเด็จพระมงกุฎเกล้าเจ้าอยู่หัว เมื่อปี พ.ศ. 2461 สำหรับพระราชทานแก่ ทหาร และ อาสาสมัครผู้ไปพระราชสงครามในทวีปยุโรป คือสงครามโลกครั้งที่ 1 ปัจจุบันพ้นสมัยการพระราชทานแล้ว

## ประวัติ
**เหรียญงานพระราชสงครามทวีปยุโรป** สร้างขึ้นในรัชสมัยพระบาทสมเด็จพระมงกุฎเกล้าเจ้าอยู่หัว เมื่อปี พ.ศ. 2461 สำหรับพระราชทานแก่ ทหารและอาสาสมัครผู้ไปพระราชสงครามในทวีปยุโรป คือสงครามโลกครั้งที่ 1

## ลักษณะของเหรียญ
เป็นเหรียญเงินทรงกลม ด้านหน้าเป็นพระบรมรูปพระบาทสมเด็จพระมงกุฎเกล้าเจ้าอยู่หัว พระพักตร์เสี้ยว มีอักษรที่ริมขอบว่า **รามาธิปติสฺยามินฺโท วชิราวุธวิสฺสุโต** ด้านหลังมีรูปพระมหาวชิราวุธมีรัศมี พานรองสองชั้น มีฉัตรสองข้าง และมีอักษรที่ริมขอบว่า  *งานพระราชทานสงครามในทวีปยุโรป พระพุทธศักราช 2461* ห้อยกับแพรแถบสีเลือดหมู มีริ้วสีดำสองข้าง กว้าง 3.5 เซนติเมตร 

เหรียญนี้มีชั้นเดียว ไม่มีประกาศนียบัตร ใช้ประดับที่อกเสื้อเบื้องซ้าย

หมวดหมู่:เหรียญราชอิสริยาภรณ์ไทย
หมวดหมู่:เครื่องอิสริยาภรณ์สำหรับทหาร
MRS agar

**De Man–Rogosa–Sharpe agar** หรือ ชื่อย่อ: **MRS agar** เป็นอาหารเลี้ยงเชื้อเพื่อการคัดเลือกจุลินทรีย์เฉพาะชนิดที่ออกแบบมาเพื่อเพาะเลี้ยงแบคทีเรียแลคโตบาซิลลัส (Lactobacilli) ซึ่งชื่อเต็มของอาหารเลี้ยงเชื้อนี้เรียกตามผู้คิดค้น: Johannes Cornelis de Man, Morrison Rogosa และ Margaret Elisabeth Sharpe พัฒนาขึ้นเมื่อ พ.ศ. 2503 หรือ ค.ศ. 1960 และอาหารประกอบด้วยโซเดียมอะซีเตต ซึ่งกดการเจริญของแบคทีเรียหลายชนิดที่เป็นคู่แข่ง (แม้ว่า Lactobacillales บางชนิด, เช่น *[[Leuconostoc]]* และ *[[Pediococcus]]* อาจจะเจริญได้) อาหารนี้มีสีน้ำตาลใส

## ส่วนประกอบโดยทั่วไป

MRS agar ส่วนใหญ่ประกอบด้วย(%w/v):

* 1.0 % peptone
* 0.8 % meat extract
* 0.4 % yeast extract
* 2.0 % glucose
* 0.5 % sodium acetate trihydrate
* 0.1 % polysorbate 80 (หรือTween 80)
* 0.2 % dipotassium hydrogen phosphate
* 0.2 % triammonium citrate
* 0.02 % magnesium sulfate heptahydrate
* 0.005 % manganese sulfate tetrahydrate
* 1.0 % วุ้น
* pH 6.2 ที่ 25°C

yeast extracts, meat extracts และ peptone เป็นแหล่งของคาร์บอน ไนโตรเจนและวิตามิน สำหรับการเจริญของจุลินทรีย์ทั่วไป yeast extract มีวิตามินและกรดอะมิโน ที่จำเป็นสำหรับ *[[Lactobacilli]]* และ polysorbate 80 เป็นสารลดแรงตึงผิวที่ช่วยในการดูดซึมสารอาหารของ *Lactobacilli* Magnesium sulfate และ manganese sulfate ให้ไอออนบวกที่จำเป็นสำหรับเมตาบอลิซึม
## อ้างอิง

หมวดหมู่:อาหารเลี้ยงเชื้อ
วุ้นเลี้ยงเชื้อซาโบโรด์

[thumb|เพลทวุ้นเลี้ยงเชื้อซาโบโรด์ที่มีโคโลนีของ ''[Trichophyton rubrum* var. *rodhaini*.]]
[[ไฟล์:Sporothrix schenckii PHIL 3943 lores.jpg|thumb|*Sporothrix schenckii* ในวุ้นเลี้ยงเชื้อซาโบโรด์]]
[[ไฟล์:Candida albicans PHIL 3192 lores.jpg|thumb|*Candida albicans* ในวุ้นเลี้ยงเชื้อซาโบโรด์]]
[[ไฟล์:Trichophyton terrestre PHIL 4300 lores.jpg|thumb|*Trichophyton terrestre* ในวุ้นเลี้ยงเชื้อซาโบโรด์ ]]

*'วุ้นเลี้ยงเชื้อซาโบโรด์*' () เป็นวุ้นเลี้ยงเชื้อที่มี[[peptone|เปปโทน]] ใช้เลี้ยงเชื้อราพวก[[dermatophytes|เดอร์มาโตไฟท์]]และ[[รา]]ชนิดอื่น ๆ นอกจากนี้ยังใช้เพาะแบคทีเรียเส้นใยเช่น *Nocardia* อาหารเลี้ยงเชื้อนี้มีประโยชน์ในทางการวิจัยและการแพทย์

อาหารนี้ตั้งชื่อตามผู้คิดค้นคือ [[Raymond Sabouraud]] เมื่อ พ.ศ. 2435 [[เชสเตอร์ ดับบลิว. เอมมอนส์]]นำอาหารเลี้ยงเชื้อนี้มาปรับปรุงใน พ.ศ. 2520 โดยค่า [[pH]] ถูกปรับให้ใกล้สภาวะเป็นกลางและลดความเข้มข้นของเดกซ์โทรสเพื่อให้เอื้อต่อการเจริญเติบโตของจุลชีพอื่น ๆ ค่า pH ที่เป็นกรด (5.6) ของวุ้นซาโบโรด์สูตรเดิมยับยั้งการเจริญเติบโตของแบคทีเรีย

== ส่วนประกอบโดยทั่วไป ==

วุ้นซาโบโรด์โดยทั่วไปประกอบด้วย:
* 40 g/L [[เดกซ์โทรส]]
* 10 g/L [[Peptone#Peptide classes|เปปโทน]]
* 20 g/L [[วุ้น]]
* pH 5.6

== การใช้งานทางการแพทย์ ==
ห้องปฏิบัติการทางคลินิกใช้อาหารเลี้ยงเชื้อชนิดนี้เพื่อวินิจฉัยและระบุชนิดของเชื้อในการติดโรคจากเชื้อรา ทำให้ผู้ปฏิบัติงานทางการแพทย์สามารถทำการรักษาด้วยยาต้านเชื้อราได้อย่างเหมาะสม *Histoplasma'' และเชื้อราอื่น ๆ ที่เป็นสาเหตุของโรคปอดบวมที่อาการไม่ชัดเจน (atypical pneumonia) ก็สามารถเจริญบนอาหารเลี้ยงเชื้อนี้ได้

## อ้างอิง

## แหล่งข้อมูลอื่น
* Definition from Online medical Dictionary
* National Standard Method 
* Images of Bacteria Grown on Sabouraud Agar 
* Irradiated Sabouraud Agar 

หมวดหมู่:อาหารเลี้ยงเชื้อ
Plate count agar

**Plate count agar** (**PCA**) เป็นอาหารเลี้ยงเชื้อโดยทั่วไปใช้ตรวจวัดปริมาณของแบคทีเรียทั้งหมดของตัวอย่าง ส่วนประกอบของอาหาร PCA มีความแตกต่างกันแต่โดยทั่วไปประกอบด้วย (%w/v):
:: 0.5% เพปโทน
:: 0.25% สารสกัดยีสต์
:: 0.1% กลูโคส
:: 1.5% วุ้น
:: pH ปรับเป็นกลางที่ 25 องศาเซลเซียส

Plate count broth ไมใส่วุ้น โดยมีองค์ประกอบอื่นเหมือนกัน

## อ้างอิง

หมวดหมู่:อาหารเลี้ยงเชื้อ
มีเดียม

**มีเดียม** () เป็นซีรีส์อเมริกัน แนวดราม่า ออกอากาศครั้งแรกทาง NBC เมื่อวันที่ 3 มกราคม ค.ศ. 2005 และฉายตอนสุดท้ายทาง CBS เมื่อวันที่ 21 มกราคม ค.ศ. 2011 เนื้อเรื่องจะเกี่ยวข้องกับพรสวรรค์พิเศษเหนือธรรมชาติของตัวละครหลัก แอลลิสัน ดูบัวส์ (รับบทโดย Patricia Arquette) ซึ่งทำงานเป็นที่ปรึกษาให้กับสำนักงานอัยการเขตแห่งเมืองฟินิกซ์ รัฐแอริโซนา แอลลิสันมีสามีชื่อ โจ (เจค เวเบอร์) และมีลูกสาวซึ่งมีพรสวรรค์พิเศษที่ติดตัวมาจากแอลลิสัน 3 คน ซีรีส์แรกเริ่มนั้นจะยึดการเป็นสื่อกลางของแอลลิสัน ดูบัวส์ ที่ทำงานให้กับหน่วยบังคับใช้กฎหมายข้ามประเทศเพื่อการสืบสวนอาชญากรรมเป็นหลัก

มีเดียม ริเริ่มโดย เกลนน์ กอร์ดิน คารอน และผลิตโดย Picturemaker Productions และ Grammnet Productions ร่วมกับสถานีโทรทัศน์ CBS ซีรีส์ออกอากาศทาง NBC ใน 5 ซีซันแรก ก่อนที่จะเปลี่ยนช่องออกอากาศเป็น CBS ซึ่งดูแลการผลิตของซีรีส์ตั้งแต่ซีซันที่ 6 เป็นต้นไป

CBS ประกาศกยกเลิกการผลิตซีรีส์หลังซีซันที่ 7 เมื่อวันที่ 21 ธันวาคม ค.ศ. 2010 ที่ผ่านมา

## อ้างอิง

หมวดหมู่:รายการโทรทัศน์ภาษาอังกฤษ
หมวดหมู่:ภาพยนตร์ชุดทางโทรทัศน์อเมริกัน
หมวดหมู่:ละครโทรทัศน์ช่องบริษัทแพร่สัญญาณแห่งชาติ
หมวดหมู่:รายการโทรทัศน์ช่องซีบีเอส
หมวดหมู่:ซีรีส์ทางโทรทัศน์โดยซีบีเอสสตูดิโอส์
หมวดหมู่:ละครโทรทัศน์เกี่ยวกับผี
ภูริช สุขุมาลจันทร์

**ภูริช สุขุมาลจันทร์**  หรือเป็นที่รู้จักในชื่อ **ใหญ่ โมโนโทน** เกิดเมื่อวันที่ 17 ตุลาคม พ.ศ. 2523 เป็นนักร้อง สมาชิกวงโมโนโทน มีผลงานอัลบั้มเดี่ยว มีเพลงที่เป็นที่รู้จักคือเพลง "เพลงรักเพลงหนึ่ง" จบการศึกษาระดับปริญญาตรีสาขานฤมิตรศิลป์ คณะศิลปกรรม จุฬาลงกรณ์มหาวิทยาลัย และปริญญาโท จากประเทศอิตาลี

## ผลงานเพลง

* อัลบั้ม Heaven Day Afternoon
* อีพี This Is A Love Song (เพลงรักเพลงหนึ่ง)
* อัลบั้ม “ออน เดอะ โมโนโทน สเตจ”
* เพลง Good Morning (กอด) ในอัลบั้ม Project Love Pill

## อ้างอิง

หมวดหมู่:นักร้องชายชาวไทย
ปลาซิวหนวดยาว

**ปลาซิวหนวดยาว** () เป็นปลาน้ำจืดขนาดเล็กจำพวกปลาซิว มีชื่อวิทยาศาสตร์ว่า *Esomus metallicus* ในวงศ์ปลาตะเพียน (Cyprinidae)

มีลำตัวยาวทรงกระบอก แบนข้าง นัยน์ตาโต ครีบหลังและครีบก้นมีขนาดใกล้เคียงกัน ครีบอกมีขนาดใหญ่ปลายแหลม ครีบหางปลายแยกเป็นแฉกลึก มีหนวดที่มุมปากยาวมากหนึ่งคู่เห็นได้ชัดเจน มีแถบสีดำยาวตามลำตัวจากหลังตาจรดปลายหาง

มีขนาดลำตัวยาวประมาณ 7.2 เซนติเมตร พบกระจายพันธุ์ทั่วไปในแม่น้ำ หนอง คลอง บึง ทั่วทุกภาคของประเทศไทย รวมถึงนาข้าวหรือตามท้องร่องสวนผลไม้ต่าง ๆ ด้วย ในต่างประเทศพบได้จนถึงแหลมมลายู

เป็นปลาที่ใช้บริโภคเป็นอาหารในพื้นที่ และนิยมเลี้ยงเป็นปลาสวยงาม 
## อ้างอิง

## แหล่งข้อมูลอื่น
*รูปและข้อมูลจาก Fishbase.org

หมวดหมู่:สกุลปลาซิวหนวดยาว
หมวดหมู่:ปลาน้ำจืด
หมวดหมู่:ปลาที่พบในประเทศไทย
หมวดหมู่:ปลาที่พบในนาข้าวและท้องร่องสวน
หมวดหมู่:ปลาตู้
Pseudomonas aeruginosa

***Pseudomonas aeruginosa*** เป็นแบคทีเรียแกรมลบที่มีแคปซูลหุ้มรูปร่างบาซิลลัสชนิดหนึ่งที่สามารถก่อโรคในพืช สัตว์ และมนุษย์  *P. aeruginosa* ถือเป็นสปีชีส์ที่มีความสำคัญทางคลินิก และเป็นเชื้อโรคที่ทนทานต่อยาหลายชนิด

แบคทีเรียชนิดนี้สามารถใช้สารอินทรีย์หลายชนิดในเลือดของสัตว์เป็นอาหาร จึงช่วยให้มันสามารถติดเชื้อในผู้มีภูมิคุ้มกันต่ำได้ง่าย อาการของการติดเชื้อชนิดนี้มีการบวมไปทั่ว และ เซปซิส การเกิดโคโลนีในอวัยวะสำคัญของร่างกายอย่างปอด, ท่อปัสสาวะ และ ไต ก็อาจส่งผลอันตรายถึงชีวิตได้ แบคทีเรียชนิดนี้โตได้ดีบนพื้นผิวเปียกแฉะ จึงสามารถพบได้บนอุปกรณ์ทางการแพทย์ เช่น สายสำหรับสอดท่อ ทำให้เกิดการติดเชื้อได้ในโรงพยาบาล และคลินิก แบคทีเรียนี้ยังสามารถย่อยสลายไฮโดรคาร์บอนและถูกนำมาใช้ในการสลายทาร์บอลล์และน้ำมันจากภัยพิบัติน้ำมันรั่ว *P. aeruginosa* ไม่ได้มีความสามารถก่อโรคสูงมากนักหากเทียบกับสปีชีส์แบคทีเรียก่อโรคอื่น ๆ อย่าง *[[Staphylococcus aureus]]* และ *[[Streptococcus pyogenes]]* ถึงกระนั้น *P. aeruginosa* ก็สามารถเกิดโคโลนีขนาดใหญ่ และสามารถรวมกันเกิดเป็นไบโอฟิล์มได้
## อ้างอิง

## แหล่งข้อมูลอื่น

*Type strain of ''Pseudomonas aeruginosa'' at Bac''Dive'' -  the Bacterial Diversity Metadatabase

หมวดหมู่:แบคทีเรียที่ดื้อยาปฏิชีวนะ
หมวดหมู่:แบคทีเรียแกรมลบ
หมวดหมู่:Pseudomonadales
ปลาซิวหนวดยาว (สกุล)

**ปลาซิวหนวดยาว** () เป็นชื่อสกุลของปลาน้ำจืดขนาดเล็กในจำพวกปลาซิวจำพวกหนึ่ง ในวงศ์ปลาตะเพียน (Cyprinidae) ใช้ชิ่อสกุลว่า *Esomus* (/อี-โซ-มัส/)

มีลำตัวโดยรวมค่อนข้างยาว แบนข้าง แนวสันหัวตั้งแต่ปลายจะงอยปากจนถึงท้ายทอยหลังเป็นเส้นตรง ถัดไปเป็นส่วนสันหลังจะโค้งนูนขึ้นไม่มากนัก ปากแคบและเฉียงขึ้น ขากรรไกรล่างไม่มีปุ่มตรงกลาง มีหนวดสองคู่ คู่ที่ริมฝีปากบนสั้น แต่คู่ที่ริมฝีปากล่างยาวมากจนเห็นได้ชัด อันเป็นที่มาขอชื่อเรียก ซึ่งบางชนิดยาวถึงฐานครีบก้น ครีบหลังสั้นอยู่ค่อนไปทางหาง มีก้านครีบแขนงห้าก้าน เกล็ดมีขนาดปานกลาง เส้นข้างลำตัวอยู่ต่ำใกล้กับท้องและยาวไปจนสิ้นสุดที่ปลายหางส่วนล่าง มีฟันที่ลำคอหนึ่งแถว มีทั้งหมดห้าซี่

มีพฤติกรรมอยู่รวมกันเป็นฝูง หากินอาหารจำพวกแพลงก์ตอนและแมลงน้ำบริเวณผิวน้ำ มีขนาดลำตัวยาวโดยเฉลี่ยประมาณ 5-7 เซนติเมตร นิยมใช้บริโภคกันในพื้นที่ และเลี้ยงเป็นปลาสวยงาม 

## ชนิด
**[[Esomus ahli]]*
**[[Esomus altus]]*
**[[Esomus barbatus]]*
**[[Esomus caudiocellatus]]*
**[[Esomus danricus]]*
**[[Esomus lineatus]]*
**[[Esomus longimanus]]*
**[[Esomus malabaricus]]*
**[[Esomus malayensis]]*
**[[Esomus manipurensis]]*
**[[ปลาซิวหนวดยาว|Esomus metallicus]]*
**[[Esomus thermoicos]]*

## อ้างอิง

## แหล่งข้อมูลอื่น

หมวดหมู่:วงศ์ปลาตะเพียน
หมวดหมู่:สกุลปลาซิวหนวดยาว
กลุ่มอาการซิคไซนัส

**กลุ่มอาการซิคไซนัส** (, "กลุ่มอาการไซนัสป่วย") เป็นกลุ่มของความผิดปกติของจังหวะการเต้นของหัวใจอย่างหนึ่ง เชื่อว่าเกิดจากการทำหน้าที่ผิดปกติของไซนัสโนดซึ่งทำหน้าที่ควบคุมจังหวะการเต้นของหัวใจ **กลุ่มอาการหัวใจเต้นช้า-หัวใจเต้นเร็ว** () เป็นกลุ่มอาการซิคไซนัสชนิดหนึ่ง ทำให้ผู้ป่วยมีหัวใจเต้นผิดจังหวะชนิดเต้นเร็วและเต้นช้าสลับกันไป

หมวดหมู่:สรีรวิทยาไฟฟ้าของหัวใจ
วิทยาศาสตร์รูปนัย

**วิทยาศาสตร์รูปนัย** () เป็นแขนงวิชาความรู้หนึ่งที่เกี่ยวข้องกับระบบรูปแบบ อย่างเช่น ตรรกะ คณิตศาสตร์ วิทยาศาสตร์คอมพิวเตอร์ตามทฤษฎี ทฤษฎีข้อมูล ทฤษฎีระบบ ทฤษฎีการตัดสินใจ สถิติ และภาษาศาสตร์บางสาขา

วิทยาศาสตร์รูปนัยแตกต่างจากวิทยาศาสตร์อื่น ๆ คือ มันไม่เกี่ยวข้องกับความสมเหตุสมผลของทฤษฎีที่ตั้งอยู่บนการสังเกตในโลกจริง แต่ขึ้นอยู่กับคุณสมบัติของระบบรูปแบบที่ตั้งอยู่บนนิยามและกฎ อย่างไรก็ตาม วิธีการวิทยาศาสตร์รูปนัยมีการประยุกต์ใช้ในการสร้างและทดสอบแบบจำลองทางวิทยาศาสตร์ที่เกี่ยวข้องกับความเป็นจริงที่สามารถสังเกตได้
เกมผลรวมเป็นศูนย์

ในทฤษฎีเกมและทฤษฎีเศรษฐศาสตร์ **เกมผลรวมเป็นศูนย์** หรือ **เกมที่ต้องมีแพ้-ชนะ** () เป็นแบบจำลองคณิตศาสตร์ของสถานการณ์ซึ่งผู้เล่นคนหนึ่งได้หรือเสียประโยชน์เท่ากันกับประโยชน์ที่ผู้เล่นอีกคนหนึ่งเสียหรือได้ทุกกรณี หากนำค่าของประโยชน์ที่ผู้เล่นทั้งสองได้รับมารวมกันแล้วจะเท่ากับศูนย์เสมอ ปัญหาการตัดเค้กเป็นตัวอย่างของเกมที่มีผลรวมเป็นศูนย์ เพราะการตัดแบ่งเค้กชิ้นใหญ่ให้แก่ตัวเองนั้นจะลดปริมาณเค้กที่เหลือให้แก่ผู้อื่น ในทางกลับกัน เกมที่มีผลรวมไม่เป็นศูนย์นั้นจะเป็นสถานการณ์ซึ่งผู้เล่นมีผลรวมประโยชน์ที่ได้หรือเสียไม่เท่ากับศูนย์ เกมผลรวมเป็นศูนย์นั้นเรียกอีกอย่างหนึ่งว่า *การแข่งขันอย่างเข้มงวด* เกมผลรวมเป็นศูนย์มักจะแก้ด้วยทฤษฎีบทมินนิแม็กซ์ซึ่งเกี่ยวข้องอย่างใกล้ชิดกับภาวะคู่กันของกำหนดการเชิงเส้น หรือสมดุลแบบแนช

## อ้างอิง

หมวดหมู่:ทฤษฎีเกม
หมวดหมู่:ทฤษฎีความสัมพันธ์ระหว่างประเทศ
รวมฮิตวีรกรรมของเมเทอร์

**รวมฮิตวีรกรรมของเมเทอร์** () เป็นภาพยนตร์สั้นซึ่งรวบรวมเรื่องราวของเมเทอร์ในเหตุการณ์ต่างๆ ออกเมื่อปี พ.ศ. 2553 ซึ่งในประเทศไทยออกในรูปแบบ VCD และ DVD เท่านั้น มีความยาวประมาณ 35 นาที
## เรื่องย่อ
เรื่องนี้ เมเทอร์ บอกเล่าเรื่องราวของสิ่งที่เขาได้ทำในอดีตที่ผ่านมา ทั้ง ไปดวงจันทร์บ้าง ต่อสู้กับวัวกระทิงบ้าง แข่งรถนอกบ้าง และอีกมากมาย ซึ่ง ทุกตอน ไลท์นิ่ง แม็คควีน จะบอกว่า **เมเทอร์ มันไม่เคยมีเรื่องแบบนั้น โม้แหลก** แต่ทุกตอนก็มักจะมี ไลท์นิ่ง แม็คควีนปรากฏขึ้นทุกตอน และ ก่อนจบตอนก็มักจะมีหลักฐานที่บอกว่าเป็นความจริงทุกตอนเช่นเดียวกัน

## ตัวละคร

# เมเทอร์ พากย์โดย แลร์รี่ เดอะ เคเบิลกาย
# ไลท์นิ่ง แม็คควีน พากย์โดย โอเวน วิลสัน

## ตอนในเรื่อง
ในเรื่อง มี ตอนทั้งหมด 9 ตอน
# Mater the greater (เมเทอร์ รถผาดโผนผู้ยิ่งใหญ่)
# Rescue squad Mater (เมเทอร์ รถดับเพลิง)
# Monster truck Mater (ยอดรถบรรทุกปล้ำ เมเทอร์)
# UFM unidentified flying Mater (เมเทอร์ เจอจานบิน)
# EL Materdor (นักล่อรถไถ เมเทอร์)
# Moon Mater (เมเทอร์ นักบินอวกาศไปดวงจันทร์)
# Heavy metal Mater (เมเทอร์ ยอดนักร้องเพลงร็อก)
# Mater Private EVE (เมเทอร์ ยอดนักสืบ)
# Tokyo Mater (โตเกียว เมเทอร์)

## อ้างอิง

หมวดหมู่:ภาพยนตร์สั้นอเมริกัน
หมวดหมู่:ภาพยนตร์อเมริกัน
หมวดหมู่:ภาพยนตร์แอนิเมชัน
หมวดหมู่:ภาพยนตร์โดยพิกซาร์
หมวดหมู่:การ์ตูนทีวีแอนิเมชันภาคแยก
ใจอันไร้ที่พึ่งพา

**ใจอันไร้ที่พึ่งพา** (ฉบับ ค.ศ. 1999) หรือ **คนสิ้นหวังตั้งมากมาย** (ฉบับ ค.ศ. 1989) () เป็นเพลงจากภาพยนตร์แอนิเมชันของวอลต์ดิสนีย์พิกเจอส์ เรื่อง เงือกน้อยผจญภัย ซึ่งฉายครั้งแรกใน ค.ศ. 1989 และปรับปรุงใหม่อีกใน ค.ศ. 1999 เพลงนี้เขียนโดย เฮาเวิร์ด แอชแมน และ อลัน เมนเคน และขับร้องโดย แพต แคร์รอล เป็นเพลงที่เออร์ซูล่าผีเสื้อสมุทร ร้องแก่ แอเรียล เจ้าหญิงเงือกผู้เป็นนางเอกของเรื่อง เพื่อล่อลวงให้แอเรียลทำสัญญาแลกเสียงให้แก่นาง แลกกับการที่นางจะปรุงน้ำมนต์เปลี่ยนแอเรียลเป็นมนุษย์ชั่วคราว เพลงนี้มีลักษณะประสมระหว่างแนวมหรสพบรอดเวย์ กับแนวเรื่องขบขันล้อเลียน

เฮาเวิร์ด แอชแมนอัดเพลงนี้ด้วยเสียงร้องของตนเอง ก่อนจะส่งไปให้แพต แคร์รอลฟัง เพื่อเชิญชวนให้เธอรับพากย์เป็นเออร์ซูลา ซึ่งเธอฟังแล้วก็ตกลง ฉบับที่เฮาเวิร์ด แอชแมนอัดนี้ก็ออกวางขายในซีดีสี่แผ่นชุด "เดอะมิวสิกบีไฮด์เดอะแมจิก" (The Music Behind the Magic) สำหรับแพต แคร์รอลเองให้สัมภาษณ์ว่า ในขณะอัดเพลง เธอได้ยืมอารมณ์บางช่วงบางตอนมาจากฉบับของเฮาเวิร์ด แอชแมนด้วย และเฮาเวิร์ด แอชแมนก็กล่าวว่า เขาดีใจที่เธอทำเช่นนั้น

สิ่งที่น่าใฝ่ใจในเพลงนี้ คือ ช่วงที่เป็นคาถาที่เออร์ซูลาร้องอยู่ตอนท้าย ๆ เพลง ไม่เพียงแต่ท่องบ่นมันเท่านั้น โดยช่วงของคาถานี้ใช้ดนตรีแบบหีบเพลงโกธิก (Gothic organ) ส่วนเนื้อความของคาถานั้น อันที่จริงผู้แต่งเอาถ้อยคำที่พูดกันในชีวิตประจำวันมาผสมเรื่อยเปื่อย แล้วให้ร้องผูกเข้ากันอย่างรวดเร็วเท่านั้น มีความว่า

ฉบับที่แพต แคร์รอลร้องนั้น ต่อมาบรรจุในซีดีรวมเพลงที่ขับร้องโดยตัวโกงของดิสนีย์ วางแผงใน ค.ศ. 1995 ชื่อ "เพลงของตัวโกง" (Rascal Songs) เป็นซีดีชุดสี่แผ่น และมีวัตถุประสงค์สำหรับส่งเสริมการขายของแมคโดนัลด์

## อ้างอิง

หมวดหมู่:ซิงเกิลในปี พ.ศ. 2549
หมวดหมู่:เพลงภาษาอังกฤษ
หมวดหมู่:ผลงานในปี พ.ศ. 2531
จตุรมิตรสามัคคี ครั้งที่ 26

**การแข่งขันฟุตบอลจตุรมิตรสามัคคี ครั้งที่ 26** เป็นการแข่งขันฟุตบอลประเพณีของโรงเรียนชายล้วน 4 โรงเรียน โดยครั้งนี้จัดเป็นครั้งที่ 26 มีโรงเรียนเทพศิรินทร์ รับหน้าที่เป็นเจ้าภาพ ทำการแข่งขันในวันเสาร์ที่ 10 พฤศจิกายน ถึง วันเสาร์ที่ 17 พฤศจิกายน พ.ศ. 2555 ที่สนามศุภชลาศัย ภายในสนามกีฬาแห่งชาติ โดยจะลงทำการแข่งขันครึ่งละ 40 นาทีทุกคู่

## ผลการแข่งขัน
### รอบแรก

### ชิงอันดับที่ 3

### ชิงชนะเลิศ

## รางวัลนักเตะยอดเยี่ยมแต่ละทีม

## รางวัลแฟร์เพลย์
* กรุงเทพคริสเตียน

## แหล่งข้อมูลอื่น
* Jaturamitr.com เว็บไซต์อย่างเป็นทางการ 
* โรงเรียนสวนกุหลาบวิทยาลัย
* โรงเรียนเทพศิรินทร์
* โรงเรียนอัสสัมชัญ
* โรงเรียนกรุงเทพคริสเตียนวิทยาลัย

## อ้างอิง

26
สมเด็จพระพันวษา

**สมเด็จพระพันวษา** หรือ  **พระราชชนนีพันปีหลวง**                    พระอัครมเหสีในสมเด็จพระเจ้าเสือ พระราชชนนีพันปีหลวงของสมเด็จพระที่นั่งท้ายสระและ  สมเด็จพระเจ้าอยู่หัวบรมโกศ

สมเด็จพระพันวษา พระอัครมเหสีของสมเด็จพระเจ้าสุริเยนทราธิบดีและพระราชมารดากษัตริย์อยุธยาถึงสองพระองค์ คือ สมเด็จพระที่นั่งท้ายสระ และ สมเด็จพระเจ้าอยู่หัวบรมโกศ 

ไม่ระบุว่าพระองค์เป็นธิดาของผู้ใดหรือมีถิ่นฐานมาจากที่ใด คำว่าสมเด็จพระพันวษาเป็นเพียงตำแหน่งไม่ใช่ชื่อบุคคล แต่มีระบุว่า พระองค์เป็นภรรยาเดิมตั้งแต่พระเจ้าเสือเป็นขุนนางนามว่า ออกหลวงสรศักดิ์

## พระราชประวัติ
บิดาของพระองค์น่าจะเป็นของขุนนางในสมัยสมเด็จพระนารายณ์มหาราชที่น่าจะมีตำแหน่งใหญ่โตอยู่พอสมควร คาดว่าในปี พ.ศ. 2221 พระองค์สมรสกับสมเด็จพระเจ้าสุริเยนทราธิบดีในขณะที่ยังเป็นขุนนางนามว่าออกหลวงสรศักดิ์ในสมัยพระนารายณ์ และต่อมาให้กำเนิดบุตรชายคนโตมีนามว่า **เพชร** และบุตรชายคนรอง มีนามว่า **พร**

## พระอิสริยยศ
เมื่อพระเพทราชาได้ขึ้นเป็นกษัตริย์ของกรุงศรีอยุธยา ทรงแต่งตั้งออกหลวงสรศักดิ์เป็นกรมพระราชวังบวรสถานมงคล (วังหน้า) ทำให้พระองค์ได้เป็นเชื้อพระวงศ์ ในปี พ.ศ. 2246 พระเจ้าเสือทรงครองราชย์เป็นกษัตริย์อยุธยาและแต่งตั้งพระองค์เป็นพระอัครมเหสี และเมื่อพระราชโอรสของพระองค์ทรงขึ้นครองราชย์พระองค์จึงได้เป็น พระราชชนนีพันปีหลวงหมายถึงพระราชมารดาของพระมหากษัตริย์

## อ้างอิง
*คำให้การชาวกรุงเก่า*, พระราชพงศาวดารกรุงศรีอยุธยา ฉบับพันจันทนุมาศ (เจิม) และเอกสารอื่น, หน้า 622-623

หมวดหมู่:พระอัครมเหสีกรุงศรีอยุธยา
หมวดหมู่:สมเด็จพระราชชนนีพันปีหลวง
หมวดหมู่:สมเด็จพระเจ้าสุริเยนทราธิบดี
วิทยาลัยเทคโนโลยีสยาม

**วิทยาลัยเทคโนโลยีสยาม** () ตั้งอยู่เลขที่ 46 ถนนจรัญสนิทวงศ์ แขวงวัดท่าพระ เขตบางกอกใหญ่ กรุงเทพมหานคร

วิทยาลัยเทคโนโลยีสยาม เป็นคนละแห่งกับมหาวิทยาลัยสยาม

## คณะที่เปิดสอน
วิทยาลัยเทคโนโลยีสยาม เปิดทำการสอนทั้งในระดับปริญญาตรี 5 คณะ และปริญญาโท 4 หลักสูตร ได้แก่
* ปริญญาตรี
** คณะวิศวกรรมศาสตร์และเทคโนโลยี
** คณะวิทยาศาสตร์สุขภาพ
** คณะบริหารธุรกิจ
** คณะรัฐประศาสนศาสตร์
** คณะการบริการและการท่องเที่ยว
** คณะศึกษาศาสตร์
* ปริญญาโท
** หลักสูตรบริหารธุรกิจมหาบัณฑิต
** หลักสูตรศึกษาศาสตรมหาบัณฑิต
** หลักสูตรรัฐประศาสนศาสตรมหาบัณฑิต
** หลักสูตรวิทยาศาสตรมหาบัณฑิต

## บุคคลที่มีชื่อเสียงจากวิทยาลัยฯ
* รัฐภูมิ โตคงทรัพย์ (ฟิล์ม รัฐภูมิ) นักร้อง นักแสดง
* ณัฐชา บุญไชยอินสวัสดิ์ (กาย ณัฐชา)​ อดีตรองโฆษกพรรคอนาคตใหม่
* นิคม บุญวิเศษ อดีตหัวหน้าพรรคพลังปวงชนไทย
* ตะวันฉาย พี.เค.แสนชัยมวยไทยยิม นักมวย

## อ้างอิง

## แหล่งข้อมูลอื่น
* 

หมวดหมู่:สถาบันอุดมศึกษาในกรุงเทพมหานคร
หมวดหมู่:สถาบันอุดมศึกษาเอกชนในประเทศไทย
ขุนด่านเจ้าพ่อเสือ บางหว้า

**ขุนด่านเจ้าพ่อเสือ บางหว้า** หรือที่นิยมเรียกว่า **ศาลเจ้าพ่อเสือ บางหว้า** หรือ **ศาลเจ้าพ่อเสือ ภาษีเจริญ** เป็นศาลเจ้าจีนตั้งอยู่ริมถนนเพชรเกษม แขวงบางหว้า เขตภาษีเจริญ

ศาลเจ้าพ่อเสือ บางหว้า แห่งนี้ก่อสร้างขึ้นในยุคที่มีจอมพลสฤษดิ์ ธนะรัชต์ เป็นนายกรัฐมนตรี ซึ่งเป็นยุคที่มีการตัดถนนและเส้นทางคมนาคมต่าง ๆ มากมาย เดิมที ศาลแห่งนี้เป็นเพียงศาลเพียงตาเล็ก ๆ ริมถนน ต่อมาได้มีการขยายถนนให้ใหญ่ขึ้น ศาลเพียงตาจึงถูกดินที่ขุดขึ้นมาฝังกลบจนมิด ต่อมาได้มีผู้ที่อาศัยอยู่บริเวณนั้น คือนายประเสริฐ ธรรมมา อดีตผู้ก่อตั้งศาลฝันเห็นมีนักรบโบราณ บอกให้นำศาลที่ฝังดินนั้นขึ้นมา เมื่อตื่นขึ้นจึงได้ขุดศาลขึ้นมาและบูรณะจนกลายมาเป็นศาลเจ้าเช่นในปัจจุบัน

ในอดีตเป็นที่เล่าลือกันว่า มีผู้พบเห็นเสือโคร่งตัวใหญ่วนเวียนอยู่บริเวณนั้น จึงเป็นที่มาของศาล ส่วนองค์ประธานในศาล คือ "ตั่วเหล่าเอี๊ย" หรือ เจ้าพ่อเสือ และเทพเจ้าเสือ เช่นเดียวกับศาลเจ้าพ่อเสือ พระนคร ในเขตพระนคร และเจ้าพ่อขุนด่าน ที่เชื่อว่าคือ นักรบโบราณผู้นั้น เป็นเจ้าเมืองหน้าด่านกรุงธนบุรี หนึ่งในทหารเสือในสมเด็จพระเจ้าตากสินมหาราชยุคธนบุรี

ศาลเจ้าพ่อเสือ บางหว้า ได้รับการบูรณะครั้งใหญ่จากผู้มีจิตศรัทธา ขึ้นชื่ออย่างมากในเรื่องความศักดิ์สิทธิ์ ซึ่งในปัจจุบันด้านข้างของศาล มีลานสำหรับฉายภาพยนตร์แก้บนอย่างถาวร สำหรับผู้ที่มาบนบานต่าง ๆ แล้วได้ตามที่บนบานไว้ มีการฉายทุกวัน วันละ 3 เรื่อง เริ่มตั้งแต่พระอาทิตย์ตกดิน และผู้ที่ขับขี่พาหนะผ่านไปมา มักจะแสดงความเคารพด้วยการยกมือไหว้หรือกดแตรเสียงดัง และในงานเทศกาลต่าง ๆ เช่น ตรุษจีน, สารทจีน ทางกรรมการศาลเจ้าจะมีการอัญเชิญเทวรูปองค์เจ้าพ่อมาให้สักการะบริเวณด้านหน้าศาลอีกด้วย ส่วนงานประจำปีของศาลจะอยู่ในช่วงต้นเดือนมีนาคมของทุกปี

## ดูเพิ่ม
* ศาลเจ้าพ่อเสือ พระนคร

## อ้างอิง

## แหล่งข้อมูลอื่น

หมวดหมู่:ศาสนสถานในเขตภาษีเจริญ
หมวดหมู่:ศาลเจ้าจีนในกรุงเทพมหานคร
คริสตีน ลาการ์ด

**คริสตีน ลาการ์ด** (ชื่อเต็มว่า **คริสตีน มาดแลน โอแด็ด ลาการ์ด** ) หรือ **คริสติน ลาการ์ด** เกิดเมื่อวันที่ 1 มกราคม พ.ศ. 2499 ปัจจุบันดำรงตำแหน่งรัฐมนตรีว่าการกระทรวงเศรษฐกิจ การคลังและอุตสาหกรรมของฝรั่งเศส และได้รับแต่งตั้งเป็นหัวหน้ากองทุนการเงินระหว่างประเทศ มีวาระห้าปี มีกำหนดเข้าดำรงตำแหน่งในวันที่ 5 กรกฎาคม พ.ศ. 2554 แทนที่ดอมีนิก สโทรส-กาน เธอได้รับแต่งตั้งเป็นรัฐมนตรีโดยประธานาธิบดีนีกอลา ซาร์กอซี เมื่อเดือนมิถุนายน พ.ศ. 2550 ก่อนหน้านั้น เคยดำรงตำแหน่งรัฐมนตรีว่าการกระทรวงการเกษตรและประมง และรัฐมนตรีว่าการกระทรวงการค้าในรัฐบาลของดอมีนิก เดอ วีลแป็ง ลาการ์ดเป็นผู้หญิงคนแรกที่เคยดำรงตำแหน่งรัฐมนตรีเศรษฐกิจในกลุ่มประเทศจี 8 และเป็นผู้หญิงคนแรกที่เป็นประธานไอเอ็มเอฟด้วย

เธอเคยเป็นนักต่อต้านการผูกขาดและทนายความแรงงานที่มีชื่อเสียง ได้สร้างประวัติศาสตร์เป็นประธานหญิงคนแรกของสำนักงานทนายความระหว่างประเทศ เบเกอร์แอนด์แมกเคนซี เมื่อวันที่ 16 พฤศจิกายน พ.ศ. 2552 เดอะไฟแนนเชียลไทมส์ได้จัดอันดับให้เธอเป็นรัฐมนตรีคลังที่ดีที่สุดในยูโรโซน ในปีเดียวกันนั้น เธอได้ถูกรับการจัดอันดับเป็นหญิงทรงอิทธิพลที่สุดของโลกลำดับที่ 17 โดยนิตยสารฟอร์บส์

## กองทุนการเงินระหว่างประเทศ
เมื่อเดือนพฤษภาคม พ.ศ. 2554 ลาการ์ดได้รับการกล่าวถึงว่าเป็นผู้ที่อาจสืบทอดตำแหน่งกรรมการผู้จัดการกองทุนการเงินระหว่างประเทศต่อจากดอมีนิก สโทรส-กาน การเสนอชื่อเข้าชิงตำแหน่งของเธอได้รับการสนับสนุนจากรัฐบาลสหรัฐ รัสเซีย จีน อังกฤษ และเยอรมัน

เมื่อวันที่ 28 มิถุนายน พ.ศ. 2554 คณะกรรมการบริหารกองทุนการเงินระหว่างประเทศมีมติเลือกลาการ์ดเป็นกรรมการผู้จัดการและประธานคนต่อไปเป็นเวลาห้าปี เริ่มตั้งแต่วันที่ 5 กรกฎาคม พ.ศ. 2554 นอกจากนี้ ชื่อของอากุสติน การ์สเตนส์ยังได้ถูกเสนอพิจารณาด้วยเช่นกัน ซึ่งกรรมการบริหารของไอเอ็มเอฟต่างก็ยกย่องผู้ลงสมัครทั้งสองว่ามีคุณสมบัติดี แต่ตัดสินใจเลือกลาการ์ดเป็นเอกฉันท์

## อ้างอิง

หมวดหมู่:นักการเมืองฝรั่งเศส
หมวดหมู่:ทนายความฝรั่งเศส
หมวดหมู่:นักการทูตชาวฝรั่งเศส
หมวดหมู่:บุคคลจากปารีส
โรคหายาก

**โรคหายาก** หรือ **โรคกำพร้า** คือโรคที่มีผู้ป่วยเป็นจำนวนน้อยมากเมื่อเทียบกับประชากร

โรคหายากจำนวนมากเป็นโรคทางพันธุกรรม ทำให้ผู้ป่วยโรคเหล่านี้เป็นโรคนั้น ๆ ไปตลอดชีวิต แม้บางรายอาจโชคดีสามารถควบคุมอาการได้ก็ตาม โรคหายากจำนวนมากปรากฏอาการให้เห็นตั้งแต่อายุน้อย เด็กป่วยโรคหายาก 30% เสียชีวิตก่อนอายุครบ 5 ปี โรคที่อาจถือว่าหายากที่สุดคือภาวะพร่องเอนไซม์ไรโบส-5-ฟอสเฟตไอโซเมอเรส โดยมีผู้ป่วยเพียงรายเดียวเท่าที่ปรากฏ

ยังไม่มีตัวเลขกำหนดชัดเจนว่าเท่าไหร่จึงเรียกว่าหายาก โรคบางโรคอาจเป็นโรคหายากในบางส่วนของโลก หรือคนบางกลุ่ม แต่อาจพบได้ทั่วไปในอีกกลุ่มหนึ่งก็มี

## อ้างอิง

*
หมวดหมู่:วิทยาการระบาด
ดับเบิ้ล-เจ

**ดับเบิ้ล-เจ** () () เป็นการ์ตูนญี่ปุ่นแนวคอมเมดี้,ตลก แต่งเรื่องเอย์จิ โนนากะ และวาดภาพโดย อาซากุระ มารุ โดยในบางฉาก จะวาดโดยเอย์จิ โนนากะ เป็นการ์ตูนรูปแบบเดียวกันกับ คุโรมาตี้ โรงเรียนคนบวม คือ เหมาะสำหรับผู้อ่านทั่วไปที่คิดว่าตนเองจะไม่ใช้ความคิดในช่วงนั้นๆ บทออกนอกเรื่องอย่างตั้งใจ มุกตลกที่คาดไม่ถึง ตัวละครที่มีมากมายและบทหายไปอย่างมากมาย

## เนื้อเรื่องย่อ

โรงเรียนมัธยม "นากาชิมะ" เป็นโรงเรียนที่มีกฎระเบียบบังคับให้นักเรียนทุกคนต้องเข้าร่วมกิจกรรมชมรมเพื่อเป็นคะแนนเก็บ "อุซามิ ฮาจิเมะ" และเพื่อนสนิท "อาริมะ ซาโยะ" ก็ได้ตกลงใจกันจะเข้าชมรมกลับบ้าน แต่ระหว่างนั้นได้ไปสะดุดตาเข้ากับป้ายชมรม "สืบทอดงานศิลปะฝีมือ" เมื่อทั้งสองคนได้เข้าไปเยี่ยมชม เรื่องราวต่างๆก็เกิดขึ้นจากตรงนี้....

## ตัวละครหลัก

thumb|150px|left|(ขวาบน) ซาสึสะ มาเรีย (ซ้ายล่าง) อาริมะ ซาโยะ (ขวาล่าง) อุซามิ ฮาจิเมะ

: **อุซามิ ฮาจิเมะ** () 
นักเรียนมัธยมปลายที่เกิดสนใจงานสืบทอดงานศิลปะฝีมือขึ้นมา จึงได้ตกลงเข้าชมรมสืบทอดงานศิลปะฝีมือ จนเกิดแต่เรื่องรั่วๆ แต่เธอไม่มีความสามารถพิเศษใดๆเลย บ้านของเธอยากจน อาศัยอยู่กับแม่ที่ทำงานพิเศษเลี้ยงชีพเป็นประจำ

: **อาริมะ ซาโยะ** () 
เพื่อนสนิทของอุซามิ ตัวตบมุขขาประจำ มักพูดอะไรที่เป็นมุกตลกงี่เง่าออกมาได้เสมอๆ เข้าชมรมเดียวกับเพื่อนสนิท แต่ยังไม่ใช่สมาชิกอย่างเป็นทางการ ชื่นชอบการเลือกกินและมวยปล้ำเป็นพิเศษ

: **ซาสึสะ มาเรีย** () 
สาวน้อยผู้ไม่ค่อยพูดจา สมาชิกชมรมสืบทอดงานศิลปะฝีมือ สาขาแกะสลักด้ามไม้จิ้มฟัน เนื่องจากเธออยู่ในตระกูลช่างฝีมือแกะสลักไม้จิ้มฟันแห่งชาติ

## แหล่งข้อมูลอื่น
* เว็ปไซด์ของ Anime News Network 
* เว็ปไซด์มังงะของ MyAnimeList 
* เว็ปไซด์อะนิเมะของ MyAnimeList 

หมวดหมู่:การ์ตูนญี่ปุ่นแนวโชเน็ง‎
บทความ

**บทความ** () หมายถึงงานเขียนที่เผยแพร่ในสื่อสิ่งพิมพ์หรือสื่ออิเล็กทรอนิกส์ ซึ่งมีจุดประสงค์เพื่อเผยแพร่ข่าวสาร ผลการวิจัย เผยแพร่ความรู้ การวิเคราะห์ทางการศึกษา การวิพากษ์วิจารณ์ เป็นต้น โดยปกติบทความหนึ่งบทความจะพูดถึงเรื่องใดเรื่องหนึ่งเป็นประเด็นหลักเพียงเรื่องเดียว

## ส่วนประกอบของบทความ
### หัวเรื่อง
หัวเรื่องหรือพาดหัว (headline) เป็นข้อความที่อยู่บนสุดของบทความแสดงถึงประเด็นหลักของบทความ หัวเรื่องมักถูกออกแบบให้โดดเด่นสะดุดตา และใช้คำที่เลือกสรรมาให้เกี่ยวข้องกับหัวเรื่อง หัวเรื่องหรือพาดหัวมักจะถูกเขียนหรือพิมพ์ด้วยรูปแบบอย่างย่อ ซึ่งอาจเรียบเรียงอย่างไม่เป็นประโยคหรือไวยากรณ์ที่ไม่สมบูรณ์

### บรรทัดผู้เขียน
บรรทัดผู้เขียน (byline) เป็นบรรทัดแรกถัดจากหัวเรื่องหรือบรรทัดสุดท้ายในบทความที่ลงชื่อผู้เขียน อาจเป็นชื่อจริงหรือนามปากกาก็ได้ และมักจะระบุตำแหน่งงานของผู้เขียนอยู่ด้วย บรรทัดผู้เขียนอาจมีบทสรุปย่อของบทความด้วยก็ได้

### นำเรื่อง
นำเรื่อง (lead) ซึ่งอาจเรียกว่าย่อหน้าแนะนำ บทนำ หรือคำนำ ในบางตำรามักใช้คำว่า Intro เป็นประโยค หรือ กลุ่มประโยคต่าง ๆ ที่จะดึงดูดความสนใจของผู้อ่านเข้าสู่เนื้อเรื่อง นำเรื่องแสดงให้เห็นถึงเรื่องที่ต้องการนำเสนอ ปรับน้ำเสียงและแนะนำผู้อ่านเข้าสู่บทความ

ในบทความข่าว ส่วนนำเรื่องจะให้ข้อเท็จจริงที่สำคัญที่สุดและตอบคำถามว่า *ใคร ทำอะไร ที่ไหน เมื่อไร ทำไม และอย่างไร* ในบทความโดดเด่น (บทความที่บรรณาธิการหยิบยกขึ้นเพื่อนำเสนอเป็นประเด็นสำคัญ) ผู้เขียนอาจเลือกใช้เทคนิคต่าง ๆ ในการเปิดเนื้อเรื่อง เช่น การใช้สิ่งต่อไปนี้
* เกร็ดขำขัน 
* ถ้อยแถลงที่เขย่าขวัญหรือสะเทือนใจ
* การวางนัยทั่วไป
* สารสนเทศที่ไม่มีการปรุงแต่ง
* การพรรณนา
* คำพูดหรือวาทกรรม
* การตั้งคำถาม
* การเปรียบเทียบเปรียบเปรย

### เนื้อเรื่อง
สำหรับบทความข่าว รายละเอียดและความละเอียดเป็นสิ่งที่ปรากฏชัดแจ้งในเนื้อเรื่องของข่าว และดำเนินไปอย่างราบรื่นต่อจากนำเรื่อง คำพูดและวาทกรรมจะถูกใช้ในบทความเพื่อเพิ่มอรรถรสและสนับสนุนเนื้อหาที่เขียน นอกจากนี้บทความข่าวส่วนใหญ่ก็ใช้อุปลักษณ์แบบพีระมิดกลับหัว

บทความโดดเด่นจะใช้รูปแบบตามความเหมาะสมตามประเภทของบทความ โครงสร้างของบทความโดดเด่นอาจมีสิ่งต่อไปนี้รวมอยู่ด้วย แต่ไม่จำกัดเพียงเท่านี้
* ลำดับเวลา — บทความอาจบรรยายด้วยการเรียงลำดับอย่างหนึ่ง
* เหตุและผล — สาเหตุและผลลัพธ์ของเหตุการณ์หรือกระบวนการที่พิจารณา
* การแบ่งประเภท — สิ่งต่าง ๆ ในบทความที่ถูกจัดกลุ่มเพื่อช่วยทำให้เกิดความเข้าใจ
* การเปรียบเทียบและการเปรียบต่าง — สิ่งต่าง ๆ สองสิ่งหรือมากกว่านั้นถูกพิจารณาเคียงข้างกันเพื่อให้เห็นความคล้ายหรือความต่าง
* รายการ — ชิ้นส่วนสารสนเทศที่ถูกจัดวางไว้เป็นรายการเป็นข้อ ๆ
* คำถามและคำตอบ — เช่นบทสัมภาษณ์ของผู้มีชื่อเสียงหรือผู้เชี่ยวชาญ

### สรุปเรื่อง
ความแตกต่างอย่างหนึ่งระหว่างบทความข่าวกับบทความโดดเด่นคือการสรุปเรื่องเพื่อจบบทความ การจบบทความข่าวจะปรากฏเมื่อสารสนเทศทุกอย่างได้นำเสนอทั้งหมดแล้วตามมโนทัศน์พีระมิดกลับหัว ในทางที่ต่างกัน บทความโดดเด่นจำเป็นต้องใช้การจบบทความมากกว่า สรุปเรื่องของบทความดังกล่าวมีสิ่งต่อไปนี้ แต่ไม่จำกัดเพียงเท่านี้
* คำพูดหรือวาทกรรมส่งท้าย
* การพรรณนาฉากหรือเหตุการณ์ต่อจากนี้
* การเล่นคำกับชื่อเรื่องหรือหัวเรื่อง
* ถ้อยแถลงสรุปความ

## อ้างอิง

หมวดหมู่:การเขียน
หมวดหมู่:กฎหมาย
เครื่องพ่นยา

**เครื่องพ่นยา** หรือ **เครื่องพ่นสาร** เป็นอุปกรณ์หรือเครื่องมือที่ใช้ฉีดพ่นของเหลวออกไปสู่เป้าหมาย

ในทางเกษตรกรรม เครื่องพ่นยา เป็นอุปกรณ์ที่มีหัวฉีดใช้สำหรับการฉีดพ่นยากำจัดวัชพืช ยาฆ่าแมลง และสารเคมีเกษตรอื่น ๆ รวมทั้งปุ๋ยทางใบ ไปที่พืช

## เครื่องพ่นยาทางเกษตรกรรม
เครื่องพ่นยาที่ใช้ในทางเกษตรกรรมมีอยู่หลายชนิด โดยเกษตรกรส่วนใหญ่นิยมใช้เครื่องพ่นยาแบบสูบโยกสะพายหลัง (knapsack sprayer) นอกจากนั้นยังมี เครื่องยนต์พ่นยาแบบสะพายหลัง (motorized knapsack sprayer หรือ mist blower), เครื่องพ่นยาแรงดันสูง (high pressure sprayer), เครื่องพ่นยาติดท้ายรถแทรคเตอร์ (air-blast), เครื่องพ่นยาแบบใช้น้ำน้อย (Low-Volume sprayer หรือ LV) ไปจนถึง เครื่องพ่นยาแบบไม่มีการผสมน้ำ (Ultra-Low-Volume sprayer หรือ ULV) เป็นต้น

การฉีดพ่นนั้นอัตราการใช้จะขึ้นกับสารเคมีเกษตรชนิดที่ใช้ฉีดพ่น คำแนะนำมักจะเป็นอัตราการผสมต่อน้ำ 20 ลิตร โดยปริมาณการฉีดพ่นต่อไร่นั้นก็จะขึ้นกับชนิดของเครื่องพ่นยาด้วย ดังแสดงในตารางด้านล่าง





## อ้างอิง

หมวดหมู่:เกษตรกรรม
หมวดหมู่:เครื่องมือการเกษตร
Azotobacter

***Azotobacter*** เป็นจีนัสของแบคทีเรียที่เคลื่อนที่ได้ สร้างซิสต์ที่มีผนังหนา และผลิตสารเมือกจำนวนมาก ใช้ออกซิเจน อยู่อย่างเป็นอิสระในดิน มีความสำคัญในการตรึงไนโตรเจน ใช้เป็นส่วนประกอบของปุ๋ยชีวภาพ แบคทีเรียตัวแรกในจีนัสนี้ที่ค้นพบคือ *Azotobacter chroococcum*, ถูกค้นพบเมื่อ พ.ศ. 2444 โดยนักจุลชีววิทยาชาวดัตช์ Martinus Beijerinck *Azotobacter* เป็นแบคทีเรียแกรมลบ พบในดินที่เป็นกลางหรือเป็นด่าง ในน้ำและอยู่กับพืชบางชนิด
thumb|Martinus Beijerinck (1851–1931), ผู้ค้นพบสกุล ''Azotobacter''.
## อ้างอิง

## แหล่งข้อมูลอื่น
* 
* 
* 
* 
* 
* 
* 
* 

หมวดหมู่:สกุลแบคทีเรีย
ไก่มุก

thumb|250px|ไก่มุก ขณะมีอายุแรกเกิดได้สามวัน

**ไก่มุก** () เกิดวันที่ 17 พฤษภาคม ค.ศ. 2009 เป็นช้างเอเชียเพศเมียที่เกิดในสวนสัตว์แอนต์เวิร์ป และเป็นช้างตัวแรกที่เกิดในประเทศเบลเยียม

ลูกช้างตัวนี้ได้รับการตั้งชื่อว่าไก่มุก ตามการตั้งชื่อจากทางสวนสัตว์ในประเทศไทยที่มีความหมายสอดคล้องกับคำว่า 'ไข่มุก' ในภาษาไทย โดยตั้งให้หลังจากเกิดได้ 3 วัน และได้มีการตรวจสอบให้แน่ใจว่าใช้ชื่อที่ขึ้นต้นด้วยอักษร K เพราะสัตว์ทุกตัวที่เกิดใน ค.ศ. 2009 จะได้รับการตั้งชื่อที่ขึ้นต้นด้วยตัวอักษรดังกล่าว ตามแหล่งที่มาของชื่อนี้หมายถึง ลูกไก่ ที่เป็นการดัดแปลงคำจาก ไข่มุก โดยประชาชนเป็นผู้มีส่วนร่วมในการตั้งชื่อ

การเกิดของมันได้รับความสนใจจากสื่ออย่างกว้างขวาง เว็บไซต์ที่จัดตั้งขึ้นโดยทางสวนสัตว์ส่งผลให้มีผู้เข้าชม 1.2 ล้านคนในช่วงสุดสัปดาห์ มีบางเมืองจัดตั้งจอภาพ แสดงการติดตามช่วงแรกเกิด โดยมีผู้ดูแลให้คำบรรยายประกอบ

ในช่วงเวลาสี่วันลูกช้างเกิดใหม่นี้ได้ดึงดูดผู้เข้าชม 60,000 รายเดินทางไปยังสวนสัตว์ ไก่มุกได้รับการจดทะเบียนจากนายกเทศมนตรี ปาทริค แยนเซนส์ ให้เป็นประชากรชาวแอนต์เวิร์ป ได้รับการรับรองโดย คริส ปีเตอร์ส ซึ่งเป็นประธานรัฐมนตรีว่าการกระทรวงแห่งฟลานเดอร์ ในขณะที่รัฐมนตรี ปาตีเซีย เคเซนส์ เป็นผู้ให้การอุปถัมภ์

วันที่ 14 มิถุนายน ค.ศ. 2009 ได้มีการเลี้ยงต้อนรับจัดขึ้นที่จัตุรัสกอนิงอิน อาสตริดเพลน ซึ่งจัดโดยโรงเบียร์เดอโคนินค์สำหรับโอกาสเปิดตัวผลิตภัณฑ์ กา-เบียร์

ไก่มุก กับแม่ และน้องสาว จะมาอยู่ที่สวนสัตว์แพลงแคนเดลเป็นเวลาสั้น ๆ ในวันที่กำหนดกันไว้

## อ้างอิง

* Baby-olifant Kai-Mook overwint watervrees  
* Kai-Mook and the Water Sports  

## แหล่งข้อมูลอื่น
* Pictures of the day: 19 May 2009 
* baby-olifant.be  

หมวดหมู่:ช้างที่มีชื่อเสียง
โรงเรียนลำปลายมาศพัฒนา

**โรงเรียนลำปลายมาศพัฒนา** หรือ "โรงเรียนนอกกะลา" เป็นโรงเรียนเอกชนที่ไม่แสวงหาผลกำไรในสังกัดของกลุ่มส่งเสริมสถานศึกษาเอกชน สำนักงานเขตพื้นที่การศึกษาบุรีรัมย์เขต 1 เปิดสอนตั้งแต่ชั้นอนุบาลจนถึงชั้นมัธยมศึกษาตอนต้น โดยโรงเรียนนี้ตั้งอยู่ในอำเภอลำปลายมาศ  จังหวัดบุรีรัมย์ ผู้อำนวยการคนปัจจุบันคือ วิเชียร ไชยบัง ซึ่งดำรงตำแหน่งมาตั้งแต่ก่อตั้งโรงเรียน

โรงเรียนแห่งนี้ก่อตั้งเมื่อ พ.ศ. 2546 โดยมูลนิธิลำปลายมาศพัฒนา ได้เปิดทำการเรียนการสอนในภาคเรียนที่ 1 ปีการศึกษา 2546 เมื่อวันที่ 16 พฤษภาคม พ.ศ. 2546 จำนวน 3 ชั้นเรียน ได้แก่ ชั้นอนุบาล 1, ชั้นอนุบาล 2 และชั้นประถมศึกษาปีที่ 1 โดยตั้งแต่ก่อตั้ง เจมส์ คลาร์ก เป็นผู้สนับสนุนในเรื่องการลงทุนก่อสร้างโรงเรียน และสิ่งสนับสนุนทั้งหมดแต่เพียงผู้เดียว ด้วยจำนวนเงินประมาณ 52.5 ล้านบาท นอกจากนั้น เขายังสนับสนุนค่าใช้จ่ายของโรงเรียนทั้งหมด ตั้งแต่ พ.ศ. 2546–2553 เป็นเงิน 52.5 ล้านบาท

ในปัจจุบัน มูลนิธิลำปลายมาศพัฒนาเป็นผู้ถือใบอนุญาตโรงเรียน และเปิดทำการเรียนการสอนครบ 11 ชั้นเรียน คือ ชั้นอนุบาล 1–2, ชั้นประถมศึกษาปีที่ 1-6 และชั้นมัธยมศึกษาปีที่ 1-3

## ระเบียงภาพ

ไฟล์:พิธีชา.jpg|กิจกรรมพิธีชา
ไฟล์:กิจกรรมจิตศึกษา.jpg|กิจกรรมจิตศึกษา
 

## อ้างอิง

## บรรณานุกรม

* วิเชียร ไชยบัง โรงเรียนนอกกะลา พิมพ์ครั้งที่ 9 บุรีรัมย์ : สำนักพิมพ์โรงเรียนลำปลายมาศพัฒนา, 2553 198 หน้า
* วิจารณ์ พานิช. วิถีสร้างการเรียนรู้เพื่อศิษย์ ในศตวรรษที่ ๒๑ (มกราคม ๒๕๕๕) จัดพิมพ์โดยมูลนิธิสดศรี-สฤษดิ์วงศ์
* เจมส์ เบลลันกา (James Bellanca) และ รอน แบรนต์ (Ron Brandt), บรรณาธิการ ทักษะแห่งอนาคตใหม่ การศึกษาเพื่อศตวรรษที่ 21 21st Century Skills: Rethinking How Students Learn : สำนักพิมพ์ openworld, 2554 400 หน้า

## แหล่งข้อมูลอื่น
* เว็บไซด์อย่างเป็นทางการของโรงเรียนลำปลายมาศพัฒนา
* เฟซบุ๊อย่างเป็นทางการ
* กลุ่มส่งเสริมสถานศึกษาเอกชน สำนักงานเขตพื้นที่การศึกษาบุรีรัมย์เขต 1 

หมวดหมู่:โรงเรียนเอกชนในจังหวัดบุรีรัมย์
หมวดหมู่:องค์การไม่แสวงหาผลกำไร
หมวดหมู่:อำเภอลำปลายมาศ
รายชื่อตอนในเอ็กซีคิวชั่นแนล

ต่อไปนี้เป็นรายชื่อตอนของการ์ตูนไทยชุด **[[เอ็กซีคิวชั่นแนล มหาสงครามออนไลน์ถล่มจักรวาล]]** ผลงานของภานุวัฒน์ วัฒนนุกูล ซึ่งตีพิมพ์ในนิตยสารการ์ตูนซีคิดส์ นับตั้งแต่ พ.ศ. 2549 จนถึงปัจจุบัน  ทั้งนี้ สำนักพิมพ์สยามอินเตอร์คอมิกส์ได้รวบรวมเนื้อหาของการ์ตูนไทยชุดดังกล่าว ซึ่งได้ตีพิมพ์ในนิตยสารซีคิดส์แล้ว มาจัดพิมพ์ใหม่ในแบบรวมเล่ม ซึ่งปัจจุบันตีพิมพ์ออกมาแล้ว 17 เล่ม (เรียงตามวันที่จัดจำหน่ายครั้งแรก)

## รายชื่อตอน
### เล่ม 1 - 10

### เล่ม 11 - ปัจจุบัน

## อ้างอิง

อ
หมวดหมู่:เอ็กซีคิวชั่นแนล
ฆ้องคู่

**ฆ้องคู่** เป็นฆ้องที่มี 2 ใบมีขนาดเล็ก เสียงต่ำใบหนึ่ง เสียงสูงใบหนึ่ง ใช้ตีกำกับจังหวะ ชุดหนึ่งมีสองลูก ลูกใหญ่ให้เสียงต่ำ ลูกเล็กให้เสียงสูง ไม้ตีทำด้วย แผ่นหนังวัว หรือ ใบหนังควายตัดเป็นวงกลม เจาะรูตรงกลางใส่ก้านไม้ ใช้บรรเลงในการเชิดหนังตะลุงและละครโนราชาตรี ชุดหนึ่งมี 2 ลูก ที่ใต้เรียกว่า โหม่ง 

หมวดหมู่:เครื่องดนตรีไทย
ปี่กาหลอ

**ปี่กาหลอ** หรือ **ปี่ห้อ** เป็นเครื่องเป่าชนิดหนึ่งของภาคใต้ของไทย เลาปี่ทำด้วยไม้ยาวประมาณ 13 นิ้ว มีรูบังคับเสียง 7 รู และด้านล่างมีรูนิ้วหัวแม่มือ 1 รู ลิ้นปี่ทำด้วยใบตาล มีบังลมทำด้วยไม้หรือเปลือกหอยมุก ด้านล่างเป็นลำโพงปี่ทำด้วยไม้ปากบาน เพื่อขยายเสียง (เช่นเดียวกับปี่ชวา) นิยมใช้ลูกปัดสีต่าง ๆ ร้อยห้อยที่เลาปี่เพื่อตกแต่งด้วย ปี่กาหลอใช้เป่าบรรเลงในงานศพ หรืองานบวชที่ผู้บวชจะไม่สึก ปัจจุบันหาดูได้ยากแล้ว

หมวดหมู่:เครื่องดนตรีไทย
สายโจบัง

**สายโจบัง** () เป็นเส้นทางรถไฟที่ดำเนินงานโดยบริษัทรถไฟญี่ปุ่นตะวันออก วิ่งบริการระหว่างสถานีนิปโปริ กรุงโตเกียว ถึงสถานีอิวานูมะ จังหวัดมิยางิ

แท้จริงแล้วรถไฟสายโจบังมีสถานีต้นทางที่สถานีรถไฟนิปโปริ แต่ขบวนรถไฟจะนิยมจอดที่สถานีรถไฟอูเอโนะที่อยู่ถัดไปมากกว่า นอกจากนี้เส้นทางรถไฟยังวิ่งไปตามชายฝั่งตะวันออกเข้าสู่จังหวัดชิบะ จังหวัดอิบารากิ และจังหวัดฟูกูชิมะ ก่อนที่จะสิ้นสุดเส้นทางที่สถานีรถไฟอิวานูมะ แต่ในความเป็นจริงแล้วขบวนรถไฟส่วนใหญ่จะวิ่งเลยเข้าสู่เส้นทางของสายหลักโทโฮกุซึ่งสามารถวิ่งเข้าสู่เมืองเซ็นไดต่อไป

ปัจจุบันกำลังมีการขยายเส้นทางจากสถานีอูเอโนะให้ถึงสถานีโตเกียว โดยผ่านเส้นทางสายโทโฮกุจูกัง ซึ่งขณะนี้อยู่ในระหว่างการก่อสร้าง

## ข้อมูลสถานีรถไฟ
* สำหรับรถด่วนพิเศษ ให้ดูที่ ซูเปอร์ฮิตาจิ, เฟรชฮิตาจิ
### สัญลักษณ์
* รถไฟจอดที่สถานีรถไฟดังกล่าว "●" หรือผ่าน "｜"
* สถานีรถไฟที่มีสัญลักษณ์ "∥" หมายถึงเป็นทางคู่ , สถานีรถไฟที่มีสัญลักษณ์ "◇" หมายถึงเป็นทางเดี่ยว

## แหล่งข้อมูลอื่น
* สถานีรถไฟในสายโจบัง (เจอาร์ตะวันออก) 

หมวดหมู่:การขนส่งระบบรางในประเทศญี่ปุ่น
หมวดหมู่:การขนส่งระบบรางในประเทศญี่ปุ่น
หมวดหมู่:การขนส่งระบบรางในโตเกียว
หมวดหมู่:การขนส่งระบบรางในจังหวัดชิบะ
หมวดหมู่:การขนส่งระบบรางในจังหวัดอิบารากิ
หมวดหมู่:การขนส่งระบบรางในจังหวัดฟูกูชิมะ
หมวดหมู่:การขนส่งระบบรางในจังหวัดมิยางิ
โจบัง
ฆ้องราว

ฆ้องราว เป็นฆ้อง 3 ใบ มีขนาดลดหลั่นกัน ใช้แขวนราวเรียงไปตามขนาด เมื่อตีตีเรียงไปตามลำดับแล้วย้อนกลับ จะได้ยินเสียง (เสียงตีฆ้อง) โหม่ง -โม่ง - โม้ง - โมง - โหม่ง เคยใช้บรรเลงในการเล่นมหรสพโบราณ ชื่อ "ระเบง" หรือโอละพ่อ ในงานพระราชพิธี บางครั้งจึงเรียกว่า "ฆ้องระเบง"

หมวดหมู่:เครื่องดนตรีไทย
หมวดหมู่:วัฒนธรรมมอญ
ปี่อ้อ

**ปี่อ้อ** เป็นปี่โบราณของไทยอย่างหนึ่ง ตัวปี่ (เลา) ทำด้วยไม้รวกปล้องเดียว ไม่มีข้อยาวประมาณ 24 เซนติเมตร เขียนลวดลายด้วย
การลนไฟให้ไหม้เกรียมเฉพาะที่ต้องการหัวท้ายเลี่ยมด้วยทองเหลืองหรือเงินเพื่อป้องกันมิให้แตก เจาะรูสำหรับเปิดปิด นิ้วเรียงตามลำดับด้านหน้า 7 รู และมีนิ้วค้ำด้านหลัง 1 รูเช่นเดียวกับขลุ่ย ลิ้นทำด้วยไม้อ้อลำเล็ก ๆ เหลาให้บางยาว 5 เซนติเมตร ไว้ทางหนึ่งให้กลม พันด้วยด้ายเพื่อให้กระชับพอที่จะเสียบเข้าไปในเลาปี่ 1 เซนติเมตรพอดีกับรูของตัวปี่ อีกทางหนึ่งผ่าเจียนเป็น 23 ซีก ปลายมน ตัดให้แบนเข้าแนบประกบกว้างราว 2 เซนติเมตรนัยว่าเป็นเครื่องดนตรีที่ร่วมอยู่ในวงเครื่องสายมาก่อน ต่อมาได้ใช้ขลุ่ยเพียงออ และขลุ่ยหลิบ เข้าผสมแทน ปี่อ้อจึงหายไป 

หมวดหมู่:เครื่องดนตรีไทย
มหาวิทยาลัยพิษณุโลก

**มหาวิทยาลัยพิษณุโลก** เดิมชื่อ **วิทยาลัยพิษณุโลก** เป็นสถาบันอุดมศึกษาเอกชน ก่อตั้งขึ้นเมื่อวันที่ 19 เมษายน พ.ศ. 2545 ต่อมาในปี พ.ศ. 2554 ได้รับอนุญาตให้เปลี่ยนประเภทเป็น "มหาวิทยาลัยพิษณุโลก"

## ประวัติ
มหาวิทยาลัยพิษณุโลก ได้รับอนุญาตให้จัดตั้งเมื่อวันที่ 19 เมษายน พ.ศ. 2545 ณ เลขที่ 693 ถนนมิตรภาพ ตำบลในเมือง อำเภอเมืองพิษณุโลก จังหวัดพิษณุโลก ในชื่อของ วิทยาลัยพิษณุโลก มีเนื้อที่รวมทั้งหมด 8 ไร่  ผู้ขอรับใบอนุญาต คือ อาจารย์สุนทร รักเลี้ยง 

ระยะแรกของการก่อตั้งวิทยาลัยพิษณุโลก เร่งเตรียมความพร้อมด้านอาคารสถานที่ ด้านบุคลากรทั้งสายการจัดการเรียนการสอนและสายสนับสนุน  ด้านการจัดการเรียนการสอน วิทยาลัยพิษณุโลกได้มีความตระหนักในการจัดการเรียนการสอน และผลสัมฤทธิ์ที่เกิดกับผู้เข้ารับการศึกษา โดยวิเคราะห์ สังเคราะห์หลักสูตรที่จะจัดการเรียนการสอน และศึกษาความต้องการของตลาดแรงงาน เพื่อผลิตบัณฑิตให้ตรงต่อความต้องการของตลาด และรองรับการเปิดตลาดเสรีทางการค้าสู่อินโดจีน รวมทั้งศึกษาและพิจารณาถึงแผนแม่บทของชาติด้วย  ต่อมา ได้หาสถานที่เพิ่มเพื่อรองรับการเจริญเติบโตของมหาวิทยาลัย โดยหาสถานที่เพิ่มอีก 92 ไร่ อยู่บริเวณสี่แยกอินโดจีน 93 หมู่ 5 ตำบลสมอแข อำเภอเมือง จังหวัดพิษณุโลก และได้สร้างอาคาร เพิ่มอีกหลายอาคาร  เพื่อให้เพียงพอกับจำนวนนักศึกษาที่เพิ่มมากขึ้น และได้เปลี่ยนประเภทจากวิทยาลัยพิษณุโลก เป็นมหาวิทยาลัยพิษณุโลก เมื่อวันที่ 6 พฤษภาคม 2554 ในปัจจุบัน มหาวิทยาลัยพิษณุโลก มีเนื้อที่ทั้งหมด 100 ไร่ ดำเนินการสอนในระดับปริญญาตรี และระดับบัณฑิตศึกษา 

มหาวิทยาลัยพิษณุโลก เป็นมหาวิทยาลัยเอกชนระดับอุดมศึกษาแห่งแรกของจังหวัดพิษณุโลก ที่เริ่มเปิดดำเนินการตั้งแต่ปีการศึกษา 2547 เป็นต้นมา

## หลักสูตรที่เปิดสอน

### ระดับปริญญาตรี

# หลักสูตรบริหารธุรกิจบัณฑิต สาขาวิชาบริหารธุรกิจ (วิชาเอกคอมพิวเตอร์ธุรกิจ, การจัดการธุรกิจดิจิทัล)
# หลักสูตรบัญชีบัณฑิต สาขาวิชาการบัญชี
# หลักสูตรรัฐประศาสนศาสตรบัณฑิต สาขาวิชารัฐประศาสนศาสตร์
# หลักสูตรศิลปศาสตรบัณฑิต สาขาวิชาการท่องเที่ยวและการโรงแรม
# หลักสูตรนิติศาสตรบัณฑิต สาขาวิชานิติศาสตร์
# หลักสูตรวิทยาศาสตรบัณฑิต สาขาวิชาเทคโนโลยีสารสนเทศ
# หลักสูตรวิทยาศาสตรบัณฑิต สาขาวิชาอาชีวอนามัยและความปลอดภัย
# หลักสูตรศึกษาศาสตรบัณฑิต สาขาวิชาการประถมศึกษา

### ระดับบัณฑิตศึกษา
#### ประกาศนียบัตรบัณฑิต
# หลักสูตรประกาศนียบัตรบัณฑิต สาขาวิชาชีพครู

#### ปริญญาโท
# หลักสูตรบริหารธุรกิจมหาบัณฑิต สาขาวิชาบริหารธุรกิจ
# หลักสูตรรัฐประศาสนศาสตรมหาบัณฑิต สาขาวิชารัฐประศาสนศาสตร์
# หลักสูตรศึกษาศาสตรมหาบัณฑิต สาขาวิชาการบริหารการศึกษา

##### ปริญญาเอก

# หลักสูตรปรัชญาดุษฎีบัณฑิต สาขาวิชารัฐประศาสนศาสตร์

## คณะ/หน่วยงาน
มหาวิทยาลัยพิษณุโลก แบ่งโครงสร้างการบริหารจัดการมหาวิทยาลัยตามประกาศมหาวิทยาลัยพิษณุโลก ลงวันที่ 3 สิงหาคม พ.ศ. 2566 ดังนี้

### คณะ
# คณะนิติศาสตร์
# คณะบริหารธุรกิจและการบัญชี
# คณะรัฐประศาสนศาสตร์
# คณะศึกษาศาสตร์ 
# คณะสาธารณสุขศาสตร์

### หน่วยงาน
# สำนักอธิการบดี
# สำนักวิชาการและบริการการศึกษา
# สำนักวิจัยและนวัตกรรม
# สำนักประกันคุณภาพการศึกษา
# สำนักส่งเสริมการศึกษาตลอดชีวิต
# งานตรวจสอบภายใน
# งานนิติการ

## อ้างอิง

พิษณุโลก
พิษณุโลก
หมวดหมู่:สถานศึกษาในอำเภอเมืองพิษณุโลก
ดืสบวร์ค

**ดืสบวร์ค** () เป็นเมืองในรัฐนอร์ทไรน์-เว็สท์ฟาเลินในประเทศเยอรมนี ตั้งอยู่ระหว่างแม่น้ำไรน์กับแม่น้ำรัวร์หรือที่เรียกกันว่าเขตรัวร์ เป็นอดีตศูนย์กลางการผลิตเหล็กของเยอรมนี ปัจจุบันหันมามุ่งเน้นเรื่องศิลปะร่วมสมัยและสิ่งแวดล้อมทางธรรมชาติ ดืสบวร์คเป็นเมืองสำคัญในการขนส่งสินค้าโดยเฉพาะทางเรือและรถไฟเนื่องจากเป็นจุดศูนย์กลางของระบบคมนาคมในเขตรัวร์ นอกจากนี้ยังเป็นที่ตั้งของท่าเรือในแผ่นดินที่มีขนาดใหญ่ที่สุดในยุโรป

เมืองดืสบวร์คเป็นที่ตั้งของมหาวิทยาลัยสองแห่ง คือ มหาวิทยาลัยดืสบวร์ค-เอ็สเซินและมหาวิทยาลัยดนตรีและการแสดงฟ็อลค์วัง มีสโมสรกีฬาที่หลากหลาย แต่ที่ได้รับความนิยมได้แก่ กีฬาฟุตบอล พายเรือ และฮอกกี้น้ำแข็ง โดยเฉพาะกีฬาฟุตบอล มีสโมสรของเมืองคือ เอ็มเอ็สเฟา ดืสบวร์ค ซึ่งเล่นอยู่ในลีกดิวิชันสองของประเทศ

## ภูมิศาสตร์
### ภูมิประเทศ
เมืองดืสบวร์คตั้งอยู่บนที่ราบลุ่มแม่น้ำไรน์ ณ บริเวณบรรจบกันของแม่น้ำไรน์และแม่น้ำรัวร์ มีความสูงเฉลี่ยจากระดับน้ำทะเลประมาณ 31 เมตร มีเขตติดต่อกับเมืองข้างเคียงตามทิศทางเข็มนาฬิกา ดังนี้ โอเบอร์เฮาเซิน, มืลไฮม์อันแดร์รัวร์, ราทิงเงิน, ดึสเซิลดอร์ฟ, แมร์บุช, เครเฟ็ลท์, เมอส์, ไรน์แบร์ค และดินสลาเคิน 

### ภูมิอากาศ
เนื่องจากเมืองดืสบวร์คตั้งอยู่ในเขตอิทธิพลของทะเลเหนือ ทำให้มีสภาพอากาศไม่หนาวจัดในฤดูหนาวและไม่ร้อนจัดในฤดูร้อน โดยมีอุณหภูมิเฉลี่ยตลอดปีอยู่ที่ 9.6 องศาเซลเซียส

## อ้างอิง

## ข้อมูลเพิ่มเติม
* เว็บไซต์หลักของเมืองในภาษาอังกฤษ (English)
* เว็บไซต์เกี่ยวกับดืสบวร์คในเว็บของสมาคมนักเรียนไทยในเยอรมนีฯ 

หมวดหมู่:เสรีนครจักรวรรดิ
เดอะสเตรตเอดจ์ซะไซอะที

**เดอะสเตรตเอดจ์ซะไซอะที** (The Straight Edge Society) เป็นกลุ่มนักมวยปล้ำฝ่ายอธรรมของ WWE สมาชิกประกอบด้วย ซีเอ็ม พังก์ หัวหน้าทีม พร้อมด้วยลูกน้องได้แก่ ลู้ก แกลโลส์, โจอี เมอร์คิวรี และเซเรนา ดีบ

ปี 2009 ซีเอ็ม พังก์ได้ก่อตั้งกลุ่ม ภายใต้สโลแกนด์ “ปลอดสารเสพติด” โดยพังก์บรรยายสรรพคุณของกลุ่มว่าเขาสามารถพัฒนาชีวิตของลู้ก แกลโลส์ได้ จากนั้นพังก์ก็เริ่มเทศน์โดยเอาผู้ที่สนใจจะเข้าร่วมลัทธิมาโกนหัว ต่อมา ก็ได้พบกับเซเรนาที่อยากจะเข้าร่วมก็จับโกนหัวและมาเป็นส่วนหนึ่งของสมาชิก ปี 2010 พังก์ได้เปิดศึกกับเรย์ มิสเตริโอ ในเรสเซิลเมเนีย ครั้งที่ 26พังก์ได้แพ้เรย์ ในเอ็กซ์ตรีมรูลส์ (2010)พังก์ล้างแค้นเอาชนะเรย์ไปได้ จากการช่วยเหลือของโจอี เมอร์คิวรี ในโอเวอร์เดอะลิมิต (2010) พังก์จะต้องเจอกับเรย์ โดยถ้าพังก์ชนะ เรย์จะต้องเข้ามาร่วมกลุ่ม แต่ถ้าพังก์แพ้ต้องโดนตัดผม สุดท้ายพังก์เป็นฝ่ายแพ้จึงถูกเรย์ตัดผม ทำให้พังก์หัวล้านและต้องใส่หน้ากากปล้ำ ต่อมาพังก์ถูกบิ๊กโชว์จับถอดหน้ากากจนทำให้เห็นหัวล้านของพังก์ ทำให้พังก์แค้นมากและท้าเจอกันในซัมเมอร์สแลม (2010) ในแมตช์แฮนดิแคป 3 รุม 1 โดยบิ๊กโชว์เป็นฝ่ายถูกรุม แต่ก็ไม่สามารถเอาชนะบิ๊กโชว์ได้ ในไนท์ออฟแชมเปียนส์ (2010) พังก์ได้ขอท้าเจอกับบิ๊กโชว์ตัวต่อตัว แต่ก็เป็นฝ่ายแพ้ ต่อมาเซเรนาได้ถูกไล่ออกจาก WWE และเมอร์คิวรีได้รับอาการบาดเจ็บ จากนั้นก็ได้ยุติบทบาทกลุ่มลง

## อ้างอิง

## แหล่งข้อมูลอื่น
* CM Punk's WWE profile

หมวดหมู่:กลุ่มนักมวยปล้ำของเวิลด์เรสต์ลิงเอ็นเตอร์เทนเมนต์
หมวดหมู่:ลัทธิบูชาสมมุติ
หมวดหมู่:องค์กรสมมุติ
มิชชาเอล ฟัสเบ็นเดอร์

**มิชชาเอล ฟัสเบ็นเดอร์** () เป็นนักแสดง​และนักแข่งรถ​ชาวเยอรมัน​-ไอริช​ มีผลงานทางการแสดงเรื่องแรกในฐานะนักแสดงสมทบจากละครโทรทัศน์ของ​ช่องเอชบีโอ​เรื่อง *Band of Brothers -​ กองรบวีรบุรุษ* (2001) ในบท จ่าสิบเอก เบอร์ตัน คริสเตนสัน และ​ได้แสดงในละครโทรทัศน์ของช่องบีบีซีอีกหลายเรื่อง จนกระทั่งเขาได้รับโอกาสในการแสดงภาพยนตร์เป็นครั้งแรกในภาพยนตร์มหากาพย์สงครามอิงประวัติศาสตร์ที่กำกับการแสดงโดยแซ็ก สไนเดอร์เรื่อง *[[300 ขุนศึกพันธุ์สะท้านโลก]]​* (2007) ​โดยเขารับบทเป็น สเตลิออส ทหารแห่งสปาร์ตา​ ต่อมาเขาได้รับบทนักแสดงนำจากภาพยนตร์อิงประวัติศาสตร์เรื่อง *Hunger -​ อด (ตาย) เพื่อปลดแอก​* (2008) ​โดยเขาแสดงเป็น บ็อบบี แซนด์ส​ ​ชาวไอริช​ผู้ที่ใช้การอดอาหารประท้วงต่อกฎหมายของรัฐบาลและได้รับเลือกให้เข้าสู่รัฐสภาแห่งสหราชอาณาจักร​ขณะที่ตนเองถูกขังอยู่ในคุก จากบทบาทดังกล่าวทำให้เขาได้รับรางวัลจากงานภาพยนตร์อิสระแห่งบริติช ในสาขานักแสดงนำชายยอดเยี่ยม จนเริ่มมีชื่อเสียงในวงการภาพยนตร์อเมริกัน 

ในปี 2009 ฟัสเบนเดอร์ มีผลงานในบทบาทนักแสดงสมทบในภาพยนตร์ที่กำกับโดย เควนติน แทแรนติโน​ เรื่อง Inglourious Basterds -​ ยุทธการเดือดเชือดนาซี​ โดยในปีต่อมาเขาได้เป็นนักแสดงนำในภาพยนตร์แอ็คชัน​ถึง 2 เรื่องคือ Centurion -​ อหังการนักรบแผ่นดินเถื่อน​ ซึ่งเป็นภาพยนตร์สงครามยุคจักรวรรดิโรมัน​ และเรื่อง โจนาห์ เฮ็กซ์ ฮีโร่หน้าบากมหากาฬ​ ซึ่งสร้างมาจากหนังสือการ์ตูนของดีซีคอมิกส์และยัง​เป็นผลงานการแสดงในภาพยนตร์ซูเปอร์ฮีโรเป็นครั้งแรกของเขา ​แต่ภาพยนตร์ทั้ง 2 เรื่องกลับไม่ประสบความสำเร็จทั้งในแง่คำวิจารณ์และรายได้

โดยหลังจากที่เขาล้มเหลวกับการรับบทบาทเป็นนักแสดงนำในภาพยนตร์ถึง 2 เรื่อง ปี 2011 เขาหันไปแสดงนำในภาพยนตร์แนวโรแมนติกย้อนยุคเรื่อง เจน แอร์ หัวใจรัก นิรันดร​ ซึ่งสร้างมาจากนวนิยายชื่อดังในสมัยวิกตอเรีย ของ ชาร์ลอต บรอนเต ​เรื่อง ความรักของ เจน แอร์ โดยตัวภาพยนตร์ประสบความสำเร็จได้รับกระแสคำชื่นชมชมจากนักวิจารณ์ภาพยนตร์และได้รับการเสนอชื่อเข้าชิงรางวัลออสการ์ 1 สาขา ทำให้เขากลับมาเป็นที่จับตามองอีกครั้ง ก่อนที่จะมีผลงานการแสดงออกมาในปีดังกล่าวอีกหลายเรื่อง เช่นการ​ร่วมงานกับ เดวิด โครเนนเบิร์ก ในภาพยนตร์อิงประวัติศาสตร์เรื่อง *[[หิวรักซ่อนลึกลึก|A Dangerous Method -​ หิวรักซ่อนลึกลึก]]* กับบทบาท คาร์ล ยุง จิตแพทย์​ชาวสวิส​ผู้มีชื่อเสียง, บทบาท แบรนดอน ซัลลีแวน ชายผู้หมกมุ่นในกามารมณ์ใน *[[ดับไม่ไหว ไฟอารมณ์|Shame -​ ดับไม่ไหว ไฟอารมณ์]]* อย่างไรก็ตามบทบาทที่ถือว่าทำให้เขาประสบความสำเร็จและเป็นที่รู้จักอย่างกว้างขวางคือการแสดงเป็น เอริค แลนเชอร์ /แม็กนีโต ในภาพยนตร์ชุดเอ็กซ์เมน​ ของมาร์เวลคอมิกส์​ โดยจากผลงานการแสดงของเขาในปี 2011 ทำให้เขาได้รับรางวัลจากสมาคมนักวิจารณ์ภาพยนตร์แห่งสหรัฐอเมริกา

บทบาทเดวิด หุ่นแอนดรอยด์ในภาพยนตร์ *[[โพรมีธีอุส]]*, และบทบาทเอ็ดวิน เอ็พส์ เจ้านายทาสใน *[[ปลดแอก คนย่ำคน]]* ซึ่งบทหลังทำให้เขาได้รับการเสนอชื่อเข้าชิงรางวัลออสการ์ สาขานักแสดงสมทบชายยอดเยี่ยม

## อ้างอิง

หมวดหมู่:นักแสดงเยอรมัน
หมวดหมู่:บุคคลจากไฮเดิลแบร์ค
นางาโอกะ

**นางาโอกะ** () เป็นนครที่ตั้งอยู่ทางตอนกลางของจังหวัดนีงาตะ ประเทศญี่ปุ่น เป็นเมืองที่ใหญ่เป็นอันดับสองของจังหวัดรองจากนครนีงาตะ มีจำนวนประชากร ณ วันที่ 1 มีนาคม ค.ศ. 2023 ประมาณ 260,634 คน

## อ้างอิง

## แหล่งข้อมูลอื่น
* 
*  

หมวดหมู่:นครในจังหวัดนีงาตะ
ยูเรนัส (เทพปกรณัม)

thumb|ยูเรนัส
**ยูเรนัส** () หรือ **อูรานอส** () เป็นเทพเจ้าแห่งท้องฟ้าและเป็นหนึ่งในเทพเจ้าดั้งเดิมของกรีก ตามตำนานของเฮสิโอด ทรงเป็นทั้งบุตรและสวามีของพระแม่ไกอา (เทพีแห่งพื้นดิน) ท่านทั้งสองสมหวังกันด้วยอีรอส (คิวปิด) เทพเจ้าแห่งความรัก ที่ทั้งคู่รักกันด้วยเหตุผลคือ พื้นดินนั้นมองท้องฟ้าทุกวัน จนเทพอีรอสทนไม่ไหวจึงแผลงศรให้ทั้งคู่รักกัน มีบุตรด้วยกันคือ เหล่ายักษ์ ปีศาจผู้อัปลักษณ์ ทำให้ยูเรนัสไม่พอใจอย่างมาก จึงจับไปขังที่นรกที่ลึกที่สุดคือ นรกทาร์ทารัส เกิดความเคียดแค้นใจกับไกอาอย่างยิ่ง บุตรกลุ่มต่อมาคือ ไททัน ซึ่งมีรูปลักษณ์ดูดี ทำให้ท่านไม่พอใจ ยิ่งเกิดความเคียดแค้นต่อไกอาเป็นเท่าทวีคูณ นางจึงขอร้องให้ลูก ๆ เหล่าไททันสังหารยูเรนัส โครนัสหนึ่งในเหล่าไททันตอบตกลงที่จะช่วย ต่อมายูเรนัสจึงโดนโค่นล้มโดยโครนัส ลูกชายตนเอง อย่างไรก็ตาม ไม่มีการบูชาเฉพาะยูเรนัสที่สืบทอดมาจนถึงสมัยคลาสสิก และยูเรนัสไม่ได้ปรากฏในภาพวาดบนเครื่องปั้นดินเผาของกรีกทั่วไป อย่างไรก็ตาม องค์ประกอบของโลก ท้องฟ้า และสติกซ์ อาจถูกนำมาร่วมกันในการสวดมนต์อันศักดิ์สิทธิ์ในบทกวีของโฮเมอร์ ยูเรนัสมีความเกี่ยวข้องกับเทพเจ้าคาเอลุสของโรมัน

## อ้างอิง

หมวดหมู่:เทพเจ้ากรีก
กูเกิล+

**กูเกิล+** (; ออกเสียงและบางครั้งเขียนเป็น **กูเกิลพลัส**; บางครั้งเรียกเป็น **จี+** (G+; จีพลัส)) เป็นเครือข่ายสังคมที่ครอบครองและดำเนินการโดยกูเกิล บริการนี้เริ่มดำเนินการในวันที่ 28 มิถุนายน ค.ศ. 2011 เพื่อแข่งกับสื่อสังคมอื่น ๆ เชื่อมกับผลิตภัณฑ์อื่น ๆ ของกูเกิล เช่น กูเกิล ไดรฟ์ บล็อกเกอร์ และยูทูบ

เนื่องจากผู้ใช้เข้ามามีส่วนร่วมต่ำ และมีการเปิดเผยข้อบกพร่องในการออกแบบซอฟต์แวร์ที่อาจอนุญาตให้นักพัฒนาภายนอกเข้าถึงข้อมูลส่วนบุคคลของผู้ใช้ได้ ทำให้ผู้พัฒนากูเกิล+ หยุดพัฒนาในวันที่ 7 มีนาคม ค.ศ. 2019 และปิดบริการกูเกิล+ ลงทั้งด้านธุรกิจและส่วนตัวในวันที่ 2 เมษายน ค.ศ. 2019 ผู้ใช้ทั้งหมดในบริการนี้ก็ถูกย้ายเข้าไปใน"กูเกิลเคอร์เรนต์ส"

## ในวัฒนธรรมร่วมสมัย
* ในภาพยนตร์ *[[คู่ป่วนอินเทิร์นดูโอ]]* ใน ค.ศ. 2013 มีการอ้างอิงกูเกิล+ หลายรูปแบบ
* โคแนน โอไบรอัน สตีเฟน โคลแบร์ และจิมมี แฟลลอน พิธีกรทอล์กโชว์ชาวอเมริกันได้กล่าวถึงกูเกิล+ทั้งในสเก็ชและโมโนล็อก
* มีบุคคลหลายคนและองค์กรหลายแห่งใช้กูเกิล+ แฮงก์เอาต์ เช่น อดีตประธานาธิบดีสหรัฐ บารัก โอบามา นาซา สตีเวน สปีลเบิร์ก เดอะแบล็กอายด์พีส์ ไทรา แบงส์ แพรีส ฮิลตัน และสมเด็จพระสันตะปาปาฟรานซิส

## ดูเพิ่ม
* เครือข่ายสังคม

## อ้างอิง

## แหล่งข้อมูลอื่น
*
*

หมวดหมู่:บริการของกูเกิล
หมวดหมู่:ปฏิสัมพันธ์ระหว่างมนุษย์และคอมพิวเตอร์
หมวดหมู่:การประมวลสารสนเทศทางสังคม
หมวดหมู่:บริการเครือข่ายสังคม
หมวดหมู่:วัฒนธรรมของนักเรียน
หมวดหมู่:การแบ่งปันรูปภาพ
หมวดหมู่:ซอฟต์แวร์บนแอนดรอยด์
หมวดหมู่:ซอฟต์แวร์บนไอโอเอส